ASUS Mengumumkan Partnership Bersama Gal Gadot!

Permulaan kepada Computex 2018, Taipei, di Taiwan, ASUS pada hari ini mengumumkan partnership mereka bersama Gal Gadot, heroin untuk cerita Wonder Woman. Ianya tujuan untuk mempromosikan siri laptop flagship terbaru, ZenBook Pro, bersama-sama dengan VivoBook yang di’segar’kan semula, juga peranti all-in-one.

Dipamerkan di Computex, ZenBook Pro, merupakan peranti ASUS yang pertama untuk mempamerkan ciri ScreenPad yang inovatif dimana menukarkan touch pad kepada display yang berfungsi. dan memberi pengguna jalan yang lebih bijak untuk berinteraksi dengan laptop mereka dan meningkatkan kreativiti mereka dalam cara yang paling sofiskated dan paling pantas sekali.
Perkongsian bersama Gal Gadot dalam pelancaran produk tersebut, ASUS berharap dapat memberi inspirasi kepada semua orang di seluruh dunia dan mempamerkan bahawa setiap individu boleh menggunakan teknologi untuk mencipta. Dibawah merupakan spesifikasi kedua-dua produk tersebut.
ZenBook Pro 15

1 of  8

-
+

Dengan adanya sistem ScreenPad, anda boleh mengawal fungsi kebiasaan untuk membuat editing bagi dokumen Excel, Word dan juga Power Point untuk menyenangkan setiap tugasan yang ada. Dengan single tap, korang berjaya untuk membuat shortcut untuk setiap apps/software kegemaran anda. Selain itu, korang boleh menukar track, mengubah volume, juga menikmati muzik tanpa mengganggu kerja-kerja yang berada di skrin.
Korang juga boleh menggunakan ScreenPad untuk akses kesemua fungsi phone korang, termasuk drag-and-drop untuk file transfer, notifikasi, mesej dan juga phone mirroring menggunakan ASUS Sync. Sync kalendar Windows korang  dan periksa jadual korang dengan sekilas pandang, ianya cukup menyenangkan.
ScreenPad juga boleh dijadikan keypad nombor memasukkan data secara senang dan intuitif. Screen Extender Mode akan menjadikan ScreenPad korang menjadi rakan multitasking korang yang hebat. Korang boleh extend skrin laptop korang kepada ScreenPad, memberikan dual-display dalam satu peranti. Boleh digunakan untuk memerhati media sosial anda dan juga email atau korang boleh jadikan ia sebagai skrin pratonton yang berguna – kemungkinannya tidak berkesudahan!
Dikuasakn oleh Intel Core i9 sebagai processor dan NVIDIA GeForce GTX 1050Ti sebagai GPU. Dilengkapi dengan 15.6-inci 4K UHD display, 100% Adobe RGB dan juga color accuracy Delta E (2 Touch-Screen). Selain itu, sambungan yang laju juga bunyi yang mendalam, membuatkan ZenBook Pro 15 kini semakin menarik. Akhir sekali, design yang sangat bersih, di datangkan dengan warna ‘Deep Blue’ dengan ‘Spun-Metal Finish’ juga disudahi dengan sisi diamond cut yang berwarna Rose Gold.

VivoBook S15 dan S14

1 of  9

-
+

VivoBook terkenal dengan laptop yang ringan tetapi berkuasa tinggi. Dikuasakan oleh  Intel Core i7 8th Generation sebagai processor, mencirikan colour-blocking design yang unik, engsel ErgoLift dan display NanoEdge tiga penjuru. 15.6″ dan 14″ laptop mencirikan warna yang berani dan berwarna warni, dengan 5 warna yang ‘bersemangat’ untuk dipilih dan finishing tekstur seperti tekstur tenunan dan brushed finish dengn motif yang diinspirasikan dari berlian.
Engsel ErgoLift mereplikasi rasa seperti menaip menggunakan keyboard desktop, dimana design NanoEdge tiga penjuru yang baru menyediakan pengalaman melihat dengan mendalam. Seperti yang dikatakan tadi, dikuasakan oleh processor Intel Core i7 8th Generation, bersama-sama dengan NVIDIA GeForce MX150 graphic diskret dan juga dual-storage design.
ASUS Project Precog

1 of  3

-
+

ASUS sekarang sedang membangunkan peranti laptop yang baru untuk menawarkan pengalaman AI yang optimum. Project “Precog” merupakan AI PC yang mencirikan convertible dual-screen form factor untuk fleksibiliti, pengembangan juga meningkatkan produktivity. PC baru ini termasuk dengn full set ciri AI, termasuk AI Touch dan juga AI Charging.
Project Precog menawarkan pengalaman yang lancar dan juga intuitif untuk memacu teknologi AI. Dengan sokongan Windows Cortana dan juga Amazon Alexa, dimana ia membenarkan pengguna untuk mengekalkan tugasan utama, dan pembantu visual melakukan tugasan lain di belakang. Dikuasakan oleh Intel Movidius Vision Processor Unit (VPU) membuatkan ianya lagi menarik.
Nampaknya, kedua-dua notebook sangat berkuasa. Juga, partnership bersama Gal Gadot, mampu untuk mempromosikan kedua-dua versi laptop ini kepada tahap yang tertinggi. Pada pandangan aku, ianya sangatlah berkuasa bagi mereka yang ingin menyenangkan tugasan mereka, tetapi, bagaimana pula pandangan para pembaca budiman?
Jangan lupa untuk ikuti kami di TikTok!
  @gamersantaimy
Tags: AsusComputexGal GadotVivoBookZenBook


[E3 2021] Trailer gameplay dan tarikh pelancaran Stalker 2: Heart of Chernobyl didedahkan

Xbox dan Bethesda Games Showcase hari ini telah mendedahkan sebuah trailer gameplay untuk Stalker 2: Heart of Chernobyl semasa acara E3 2021. Trailer tersebut menunjukkan gameplay yang tidak asing untuk pemain lama Exclusion Zone, yang dihasilkan dengan grafik terkini dan telah dipertingkatkan.

Trailer Stalker 2 menunjukkan bloodsucker memegang sesuatu yang nampak baru dan menarik, serta kebanyakkan babak dalam ini mengingatkan kita pada kehidupan seorang Stalker yang suka memasang unggun api dan khemah. Di penghujung trailer ini, mereka menunjukkan 28 April 2022 sebagai tarikh pelepasan untuk game tersebut.

Untuk mengetahui lebih banyak maklumat mengenai Stalker 2: Heart of Chernobyl, anda boleh layari laman rasmi game. Bagi yang ingin membaca segala liputan kami sepanjang acara E3 2021, anda boleh tekan sahaja pada pautan ini.
Jangan lupa untuk ikuti kami di TikTok!
  @gamersantaimy
Tags: E3 2021Stalker 2: Heart of ChernobylXbox dan Bethesda Games Showcase


THQ Nordic melebarkan sayap di Asia Tenggara, Bertapak di Singapura!

THQ Nordic telah pun bertapak secara rasmi di Asia Tenggara. Beroperasi dari pangkalannya di Singapura, THQ Nordic yang baru ditubuhkan ini ditugaskan untuk berkhidmat di rantau ini, khususnya perhubungan awam pemasaran dan mendapatkan bakat pencipta kandungan Asia Tenggara untuk game THQ Nordic dan HandyGames – pasaran ini sudah tentu termasuk negara Malaysia, Thailand, Taiwan, Indonesia , Filipina, Singapura, Hong Kong dan Vietnam.

“Berdasarkan kejayaan pejabat Jepun kami, cabaran seterusnya yang perlu diambil ialah memasuki rantau ASEAN yang lebih besar. Dengan hampir separuh daripada gamer dunia berada di sini, mewujudkan jejak bukan sahaja menimbulkan cabaran yang menggerunkan tetapi juga sangat mengujakan. Selain itu dan seperti biasa: minat kami berorientasikan jangka panjang, bukan sekadar kesenangan yang cepat”

Philipp Brock, Pengarah Pemasaran THQ Nordic.
“Wilayah ini adalah salah satu daripada peminat gaming yang hebat, terbuka dan hebat. Tiada masa yang lebih baik daripada sekarang untuk mengambil controller kami, memanaskan PC kami dan mengenali komuniti hebat ini,”Winson Lo,  Pengarah Urusan THQ Nordic Singapore
THQ Nordic Singapore ialah anak syarikat kedua THQ Nordic di benua Asia, berikutan penibihan THQ Nordiq Japan KK pada Oktober 2019. Pasukan Singapura terdiri daripada orang penting yang mempunyai kepakaran yang sesuai dengan landskap yang sentiasa berkembang dalam SEA :
Winson Lo: Pengarah Urusan, lebih daripada 10 tahun pengalaman bekerja dalam industri permainan.Graeme Ching: Pengurus Media Sosial SEA, kepakaran pengiklanan digital dan bersepadu.

Kalau anda ingin tahu, THQ Nordic merupakan syarikat penerbitan yang terkenal dengan beberapa game seperti Destroy All Human!, Spongebob Squarepants: Rehydrated, Darksider dan banyak lagi. Anda boleh lawati laman web rasmi syarikat untuk mengetahui lebih lanjut mengenai mereka.
Nampaknya makin banyak syarikat game yang datang ke Asia Tenggara untuk melebarkan lagi sayap mereka serta mengembangkan industri gaming yang sememangnya semakin meningkat. Di Malaysia sahaja sudah terdapat beberapa syarikat hebat seperti PlayStation Studios Malaysia, Bandai Namco Studios Malaysia, Codemaster dan banyak lagi. Harap-harap industri ini berkembang dengan lebih maju dan hebat di Asia Tenggara.
Jangan lupa untuk ikuti kami di TikTok!
  @gamersantaimy
Tags: singapuraTHQ NordicTHQ Nordic Singapore


Jom Flashback Senarai “Gundam Mobile Suits” di dalam Siri TV dan Filem Animasi!

Gundam sebuah animasi yang tak dilekang zaman! Dari awal hingga lah kini, peminat Gundam serata dunia makin bertambah dari hari ke hari. Dari animasi, ke gunpla builder hingga lah ke permainan, satu pun peminat cuba untuk tidak lepaskan. Okay kalini kami saja nak flashback balik semua Gundam mobile suits yang hadir di siri-siri kaca TV korang atau pun animasi yang hadir di TV dan Filem.

Gundam mobile suits ini kebanyakannya dipandu oleh protagonis utama kerja animasi, termasuk filem live-action tetapi bukan siri pendek khas seperti Gundam Evolve atau siri SD Gundam. Apa yang akan kami kongsikan hanyalah yang Gundam biasa bersama senjata mereka bukan dengan upgrade atau variasi berbeza.

Okay jom selami dunia Gundam mobile suits!

Siri TV

Mobile Suit Gundam – Siri yang dihasilkan oleh Yoshiyuki Tomino dan Hajime Yatate pada tahun 1979. Tomino membuat design watak manakala Okawara pula bahagian design mekanikal yang termasuk robot pertama yang terbaik iaitu RX-78-2 Gundam. Ia bermula dengan metodologi Gundam dan genre Real anime mecha. Siri ini kemudiannya diedit semula untuk siaran teater, dan dibahagikan kepada tiga filem.
Mobile Suit Zeta Gundam – Siri anime pada tahun 1985, sikuel kepada siri original Mobile Suit Gundam
Mobile Suit Gundam ZZ – Dipanggil sebagai Mobile Suit Gundam Zeta, merupakan siri anime pada tahun 1986 dari Sunrise dan diarah oleh Yoshiyuki Tomino.
Mobile Suit Gundam 0080: War in the Pocket – adalah Siri OVA 6 episod, dikeluarkan pada tahun 1989, ia dikeluarkan bagi memperingati ulang tahun kesepuluh Gundam.

Mobile Suit Gundam 0083: Stardust Memory –  adalah siri OVA 13-episod yang ditetapkan dalam garis masa Abad Awal Awal Universal Gundam. Watak-watak itu telah direka oleh Toshihiro Kawamoto. Siri ini berfungsi sebagai sekuel untuk Mobile Suit Gundam dan prequel kepada peristiwa Mobile Suit Zeta Gundam.
Mobile Suit Victory Gundam – Merupakan siri TV yang diset pogramnya di Universal Century. Mempunyai 51 episod dan diarahkan oleh pencipta Gundam Yoshiyuki Tomino.
Mobile Suit Gundam: The 08th MS Team – adalah siri animasi video asal (OVA) yang diarahkan oleh Takeyuki Kanda dan Umanosuke Iida. Dikeluarkan di antara 25 Januari 1996 dan 25 Julai 1999, siri ini merangkumi 12 episod dan satu filem kompilasi, Mobile Suit Gundam: The 08th MS Team – Miller Report, yang juga menyediakan maklumat tentang peristiwa di antara episod 08 dan 09.
Mobile Suit Gundam MS IGLOO: Apocalypse 0079 – adalah OVA animasi 3 episod, dan merupakan bahagian kedua dalam siri Mobile Suit Gundam MS IGLOO, yang dikeluarkan pada tahun 2006.

Mobile Suit Gundam MS IGLOO 2: The Gravity Front – adalah animasi OVA 3 episod, dan merupakan bahagian kedua siri Mobile Suit Gundam MS IGLOO, yang dikeluarkan pada tahun 2008.
Mobile Suit Gundam Unicorn – adalah siri teater OVA  tahun 2010 berdasarkan siri novel ditulis oleh penulis Jepun Harutoshi Fukui, dengan rekaan watak dan mekanikal yang disediakan oleh Yoshikazu Yasuhiko dan Hajime Katoki, dan muzik oleh Hiroyuki Sawano.
Mobile Suit Gundam Thunderbolt – adalah ONA tahun 2015 yang dibuat oleh Sunrise berdasarkan manga dengan nama yang sama. Musim pertama dibebaskan antara 25 Disember 2015 dan 8 April 2016. Musim kedua dibebaskan antara 24 Mac 2017 dan 14 Julai 2017.
Mobile Suit Gundam Twilight Axis – adalah ONA yang khas untuk ahli Kelab Penggemar Gundam dari 23 Jun hingga 1 September 2017.

1 of  26

-
+

1. RX-78-2 Gundam

2. RX-178 Gundam Mk-II

3. MSZ-006 Zeta Gundam

4. MSZ-010 ΖΖ Gundam

5. LM312V04 Victory Gundam

6. LM314V21 Victory 2 Gundam

7. GF13-017NJ Shining Gundam

8. GF13-017NJII God Gundam

9. XXXG-01W Wing Gundam

10. XXXG-00W0 Wing Gundam Zero

11. GX-9900 Gundam X

12. GX-9901-DX Gundam Double X

13. SYSTEM ∀-99 ∀ Gundam

14. GAT-X105 Strike Gundam

15. ZGMF-X10A Freedom Gundam

16. ZGMF-X56S Impulse Gundam

17. ZGMF-X42S Destiny Gundam

18. ZGMF-X20A Strike Freedom Gundam

19. GN-001 Gundam Exia

20. GN-0000 00 Gundam

21. AGE-1 Gundam AGE-1 Normal

22. AGE-2 Gundam AGE-2 Normal

23. AGE-3 Gundam AGE-3 Normal

24. AGE-FX Gundam AGE-FX

25. YG-111 Gundam G-Self

26. ASW-G-08 Gundam Barbatos

Siri Filem

Mobile Suit Gundam – Berikutan kejayaan siri Mobile Suit Gundam TV, Yoshiyuki Tomino kembali pada tahun 1981 dan membuat semula rakaman itu ke dalam tiga filem kompilasi berasingan. Dua filem pertama, Mobile Suit Gundam and Mobile Suit Gundam: Soldiers of Sorrow dikeluarkan pada tahun 1981. Filem ketiga, Mobile Suit Gundam: Encounters in Space, dikeluarkan pada tahun 1982.
Mobile Suit Zeta Gundam – Dalam sambutan ulang tahun ke-25 Gundam (dan juga ulang tahun ke-20 Zeta Gundam), siri 50 episod telah disusun menjadi trilogi filem baru. Menurut Tomino, siri filem itu dicipta untuk menyelesaikan beberapa masalah yang dikenal pasti dalam siri Zeta TV dan membawa siri berusia 20 tahun ke dalam konteks abad ke-21 untuk generasi baru kini mengalami siri yang semakin dikomersialkan seperti Mobile Suit Gundam SEED. Filem pertama “Heirs to the Stars” dibuka pada 28 Mei 2005, diikuti oleh “Lovers” pada 29 Oktober 2005, dan “Love is the Pulse of the Stars” pada 6 Mac 2006. Filem itu menghasilkan hampir 2 bilion yen dalam jumlah pendapatan box office.

Mobile Suit Gundam: Char’s Counterattack –  adalah filem anime yang ditetapkan dalam garis masa utama Universal Century Gundam, yang berlangsung di UC 0093.
Mobile Suit Gundam F91 –  adalah filem animasi Jepun 1991. Ia adalah Gundam penciptaan Yoshiyuki Tomino untuk melancarkan siri Gundam yang baru, menetapkan 30 tahun selepas Char’s Counterattack. Beliau kembali bekerjasama dengan pereka watak Yoshikazu Yasuhiko dan pereka mecha Kunio Okawara untuk majlis itu. Filem ini pertama kali dikeluarkan di Jepun pada 16 Mac 1991.
Mobile Suit Gundam: The 08th MS Team – Miller’s Report – adalah filem yang menghubungkan dengan acara Mobile Suit Gundam: The 08th MS Team. Pusat filem di sekitar mahkamah Shiro Amada dan penyiasatan terhadap tuduhan pengintip Zeon berada di pangkat Pasukan MS 08. Siasatan terhadap tuduhan itu dilakukan oleh Alice Miller.
Mobile Suit Gundam Thunderbolt: December Sky – adalah filem anime 2016 yang dibuat oleh Sunrise. Ia adalah satu kompilasi panjang ciri musim pertama dalam ONA Mobile Suit Gundam Thunderbolt . Filem ini termasuk rakaman baru dan dialih bahasa dalam bahasa Inggeris.

1 of  10

-
+

1. RX-93 ν Gundam

2. RX-78NT-1 Gundam "Alex"

3. F91 Gundam F91

4. RX-78GP01 Gundam "Zephyranthes"

5. RX-79［G］ Gundam Ground Type

6. XXXG-00W0 Wing Gundam Zero

7. GAT-X105E+AQM/E-X09S Strike Noir Gundam

8. GNT-0000 00 Qan［T］

9. RX-78AL Atlas Gundam

10. RX-9 Narrative Gundam

Jadi sampai kat sini saja kami kongsikan takat ini, andai kata ada yang terlepas pandang maaf kan kami, sebab kami tahu ada juga filem yang di real life kan jugak kan kan! Okay lah, lain kali kami kongsikan upgrade-upgrade untuk Gundam Mobile Suit kegemaran korang lak! Jangan lupa untuk comment di Facebook kami tentang Gundam kegemaran korang serta share kan sekali artikel ni okay!
Jangan lupa untuk ikuti kami di TikTok!
  @gamersantaimy
Tags: gundamGundam Mobile Suits


Dapatkan Days Gone PERCUMA untuk PS Plus April ini!

Hari yang indah perlu dikongsikan dengan sesuatu yang indah! PlayStation nampaknya kembali menampilkan barisan permainan percuma untuk PS Plus April ini!

Pimpin Mudokons menuju kebebasan di Oddworld: Soulstorm. Rancang teknik untuk bertahan dalam kumpulan Freaker di Days Gone. Bersiaplah dan memberi zombi dengan pasukan anda di Zombie Army 4: Dead War. Taruhannya tinggi apa sahaja pengembaraan yang anda pilih untuk bermain terlebih dahulu. Ketiga-tiga permainan boleh dimuat turun bermula hari Selasa, 6 April sehingga Isnin, 3 Mei 2021.

Jom lihat lebih sikit mengenai ketiga permainan ini dahulu dibawah;
Oddworld: Soulstorm| PS5

Oddworld’s Abe kembali dalam aksi platformer pebgembaraan ini tepat selepas peristiwa Oddworld 2014: New ‘N’ Tasty. Setelah mengalami transformasi Abe kini harus menyelamatkan rakannya Mudokons dengan cara yang diperlukan. Semasa anda merekrut lebih banyak pengikut, ikuti masalah silap mata dan teka-teki untuk bertahan atau mengaut barang dan membuat senjata untuk membebaskan rakan anda. Dalam Oddworld: Soulstorm, anda akan mula memahami kekuatan banyak yang diperlukan untuk menyelesaikan masalah yang tidak dapat dilakukan oleh individu itu sendiri.
Days Gone | PS4

Jelajahlah ke dunia terbuka yang penuh keterpaksaan, yang boleh dimakan sesiapa sahaja di Pacific Northwest sebagai bounty hunter, Deacon St. John. Risiko ancaman jalan yang rosak di bahagian belakang basikal yang boleh dipercayai ketika anda menghadapi kawanan Freakers liar dan manusia yang sama menakutkan. Cuaca yang tidak dapat diramalkan dan waktu yang berlainan siang dan malam boleh menyebabkan bahaya yang luar biasa dan kejutan yang mengejutkan … dan semuanya inginkn anda mati. Rangka strategi anda semasa anda menyesuaikan senjata dan kemahiran, perangkap kraf dan menaik taraf motor anda semasa anda mencuba dan bertahan di padang belantara yang tidak dapat dimaafkan.
Zombie Army 4: Dead War | PS4

Gerombolan Hitler kembali mendapatkan lebih banyak lagi dalam penembak mengerikan tulang belakang dari pembuat Sniper Elite 4. Musuh gaib yang menjijikkan, senjata epik dan kempen baru yang mengerikan untuk 1-4 pemain menanti pada tahun 1940-an Eropah, ketika anda berjuang untuk menyelamatkan umat manusia dari undaged Armageddon. Teruskan sejarah pengganti Zombie Army Trilogy di tahap baru yang besar, dan bongkar rancangan jahat yang membawa Survivor Brigade ke seluruh Itali dan seterusnya.
Tetapi untuk diingatkan, Zombie Army 4 tidak berada di pasaran PlayStation Store Malaysia. Jadi kemungkinan besar, permainan ini tidak akan dapat di muat turun di negara kita dan perlu menantikan PlayStation Asia untuk mengemas kini permainan apa yang akan digantikan dengannya. Jangan risau kami akan kongsikannya juga kepada anda ok!

Kemaskini terkini, PlayStation Asia telah mengongsikan permainan yang akan sertai Oddworld: Soulstorm dan Days Gone untuk permainan percuma PS Plus April adalah Lego: Worlds dan X-Morph: Defense.
Lego: Worlds

Lego Worlds adalah permainan kotak pasir bertema Lego yang dikembangkan oleh Traveller’s Tales dan diterbitkan oleh Warner Bros. Interactive Entertainment. Permainan ini membolehkan pemain membuat binaan dalam dunia 3D yang dihasilkan secara prosedur.
X-Morph: Defense

Strategi dalam mod membina dengan memilih dengan teliti pelbagai jenis menara asing atau membuang diri anda ke dalam pertempuran yang sengit.
Maka, jangan lupa untuk dapatkan permainan percuma PS Plus untuk April bermula 6 April nanti ok. Untuk sekarang, cepat-cepat muat turun permainan percuma bulan Mac dahulu sebab Final Fantasy 7 Remake ada weh! Jadi jangan menyesal tak dapatkannya sekarang!
Jangan lupa untuk ikuti kami di TikTok!
  @gamersantaimy
Tags: days goneOddworld: SoulstormplaystationPS Plus AprilZombie Army 4: Dead War


Jurassic World Primal Ops akan keluar di Android & iOS, gameplay ala Pokemon

Behavior Interactive, dengan kerjasama Universal Games dan Platform Digital, hari ini mendedahkan Jurassic World Primal Ops, game action-adventure ‘free-to-play’ baru untuk Android dan iOS di mana pemain harus menyelamat, mengumpul dan bertarung bersama dinosaur kegemaran mereka.

Dalam game ini, hanya pemain sahaja yang boleh menyelamatkan dinosaur daripada kepupusan. Sebagai penjaga dinosaur elit yang terlatih dalam pertempuran, misi pemain adalah untuk mengembara ke seluruh Amerika Utara, menyelamatkan dinosaur daripada tentera upahan , pemburu haram maut dan makmal keji yang berniat jahat.

Jadi mengapa saya kata game ini ala-ala seperti Pokemon? Itu kerana kita boleh memanggil dinosaur yang diselamatkan untuk bertarung di sisi kita. Menggunakan kebolehan unik masing-masing, rakan dinosaur ini boleh mengatasi sebarang cabaran yang menghalang dan mengubah arus dalam mana-mana misi. Daripada Triceratops kepada Pteranodon kepada T-Rex, setiap dinosaur yang diselamatkan membawa dinamik baru ke dalam game.

“Kami amat berbangga dengan Jurassic World Primal Ops, dan amat percaya pemain akan menyukainya. Game ini menawarkan pengalaman gameplay mudah alih yang baru dan unik di dunia Jurassic World, dan perubahan mengumpul dinosaur menyediakan gameplay yang pelbagai.”“Sejak permulaan francais Jurassic World, kami telah melalui perjalanan yang mengembangkan hubungan hebat antara dinosaur dan manusia. Ia menarik untuk mempamerkan bagaimana mereka bukan sahaja hidup bersama secara aman, tetapi bagaimana mereka boleh bekerjasama untuk menyelamatkan dinosaur lain.”kata Jason Millena, Pengarah Kreatif Kanan, Behavior Interactive.
Jurassic World Primal Ops akan tersedia di iOS (App Store) dan pada Android (Google Play) tidak lama lagi. Game ini percuma untuk dimuat turun tetapi menawarkan pembelian dalam aplikasi.

Di samping itu, filem terbaru dalam francais Jurassic World – Jurassic World Dominion – akan mula ditayangkan di pawagam Malaysia pada 9 Jun 2022. Sempena itu, kami telah bekerjasama dengan United International Pictures (UIP) untuk mengadakan giveaway eksklusif di mana anda berpeluang memenangi pelbagai barangan premium bertemakan filem. Nak tahu lebih lanjut? Klik di sini!
Jangan lupa untuk ikuti kami di TikTok!
  @gamersantaimy
Tags: AndroidiOSJurassic World Primal Ops


Laman web dan Twitter rasmi Game mobile SHAMAN KING : Funbari Chronicle dibuka!

Game baru anime/manga terkenal SHAMAN KING baru kini sedang dikembangkan untuk peranti mudah alih. Terima kasih Gamerbraves untuk perkongsian mereka, SHAMAN KING: Funbari Chronicle ini telah membuka laman web mereka dan juga Twitter rasmi. Laman web berikut yang dapat anda temukan di sini. memaparkan pelbagai gambaran kasar dan ilustrasi pemeran Shaman King, yang mungkin akan muncul dalam permainan mudah alih pada suatu ketika. Sementara itu, Twitter rasmi boleh dilihat di sini.

Shaman King: Funbari Chronicle akan dilancarkan ke perangkat Android dan iOS pada tahun 2021, dan Studio Z akan bertanggungjawab untuk mengembangkan judulnya. Permainan mudah alih akan membolehkan pemain mengalami semula momen-momen penting dari kisah ini. Pra-pendaftaran aplikasi akan bermula pada bulan Julai 2021.

Berikut adalah beberapa pekara yang anda boleh tahu mengenai Shaman King: Funbari Chronicle
SHAMAN KING Funbari Chronicle
“SHAMAN KING Fumbari Chronicle (dikenal sebagai Funkuro)” adalah karya permainan telefon pintar rasmi pertama anime TV SHAMAN KING. Pertempuran grafik 3D berkualiti tinggi memberi pandangan dunia SHAMAN KING dan fungsi yang membolehkan anda menghidupkan kembali kisah dalam “mod Mangatic” yang baru, bukan sahaja berita gembira buat peminat lama, untuk pertama kalinya “Ini adalah karya malah mereka yang menyentuh  SHAMAN KING  dapat membenamkan diri di dunia permainan”.
Kempen W juga sedang dijalankan untuk pembukaan Twitter rasmi!

Sempena pembukaan Twitter rasmi (@SHAMAN KING_GAME) aplikasi ini, kempen W follow dengan Twitter rasmi (@SHAMANKING_PR) anime TV “SHAMAN KING” juga diadakan.
Pertempuran 3D dengan pasukan asal!!

Dari banyak Shaman yang muncul di SHAMAN KING, anda boleh membentuk pasukan asal anda sendiri dan menikmati pertempuran grafik 3D yang hebat. Sebagai tambahan kepada produksi yang setia menghasilkan SHAMAN KING dari latar belakang pertempuran, misteri yang dapat diaktifkan dengan memenuhi syarat tertentu adalah yang mesti dilihat!
Hidupkan kembali kisah SHAMAN KING dalam “Mangatic”

Adegan terkenal yang dikenali dari SHAMAN KING dan pertempuran shaman yang sengit sepenuhnya diterbitkan semula dalam “Mangatic”. Pergerakan watak dan ekspresi wajah berubah dalam pelbagai cara seiring berkembangnya cerita dan perbualan, memungkinkan anda menghidupkan kembali dunia SHAMAN KING dengan tahap rendaman yang tinggi.
Banyak ilustrasi yang baru juga tersedia!

Ilustrasi yang dilukis oleh banyak shaman yang hanya dapat dialami dalam karya ini akan muncul. Nantikan pelbagai ilustrasi, dari bahagian terkenal SHAMAN KING yang diketahui oleh semua orang!
SHAMAN KING : Funbari Chronicle masih belum didedahkan secara rasmi sama ada akan dikeluarkan dalam versi Global ataupun tidak. Jadi jangan lupa untuk terus ikuti segala penjadual atau kempen juga pendedahan segalanya di twitter rasmi permainan ini ok!
Jangan lupa untuk ikuti kami di TikTok!
  @gamersantaimy
Tags: Shaman KingSHAMAN KING: Funbari ChronicleStudio Z


[GameStart 2019] Tayangan demo Cyberpunk 2077 mendedahkan PELBAGAi GAMESTYLE!

Macam-macam booth ada semasa kami membuat lawatan ke GameStart Asia 2019! Tapi sudah tentu kita tidak lupa tentang permainan video luar biasa yang akan dibebaskan tahun depan, Cyberpunk 2077! Terdapat banyak hype dan spekulasi dan kami di Gamer Santai sudah ada maklumat di tangan kami!

Pameran Cyberpunk 2077 ini adalah pameran permainan masih dalam pembangunan, yang mungkin atau mungkin tidak muncul dalam versi akhir. Pameran dimulakan di sebuah kawasan di mana watak sudah di-customize. Pemain akan bermain sebagai “V” yang penampilan, latar belakang dan kebolehan asas boleh diubah suai.
Pada permulaan permainan, V sedang mencari bantuan daripada Placide untuk kerja. Semasa bertemu Placide, Placide cuba untuk menyambung ke cyberware V yang mengandungi semua maklumat V. V mengamuk tetapi untuk mendapatkan pekerjaan, dia membenarkannya. Placide memeriksa dan melihat cip misteri di V. V tidak tahu mengenainya. Placide memuat turun misi ke V. Ini membolehkan Placide untuk menghubungi dan melihat melalui penglihatan V.

Misi Semasa: Periksa van yang terletak di sebuah pusat beli-belah yang dipenuhi oleh kumpulan lain bernama Animals.
Terdapat 3 versi demo yang ditunjukkan, dengan jalan cerita yang sama tetapi gameplay berbeza dimainkan.
Demo Versi 1

V bergerak ke kawasan bernama Night City. Mereka perlu mendapatkan kenderaan ke Grand Imperial Mall di Pacifica. Sama seperti Grand Theft Auto, anda boleh memandu kenderaan, tetapi dalam pameran, sebuah motosikal dipilih.
Dalam perjalanan ke Night City, anda boleh melihat papan tanda Pacifica. Bagaimanapun, seperti kebanyakan daerah, disebabkan oleh pembiayaan yang tidak mencukupi, semuanya ditinggalkan sehingga geng-geng Animals mengambil alih. Ia kini menjadi kawasan yang berbahaya di Night City.
Berhampiran pusat membeli-belah di Night City, anda diberitahu oleh Placide untuk mendapatkan maklumat dari ahli kumpulan Placide. Ini menandakan bahawa kita dapat mempelajari beberapa petunjuk dari NPC di kawasan tersebut. Setiap keputusan yang anda buat sekarang memberi kesan kepada jalan cerita dalam jangka panjang.

Berdasarkan maklumat yang kami dapat dari anggota geng, kami tahu bahawa pintu masuk utama berada di bawah pengawasan yang tinggi, jadi pemain harus menyelinap melalui pintu masuk berbeza untuk masuk. Setelah memasuki pusat membeli-belah, pemain harus berurusan dengan salah satu ahli geng. Terdapat 2 cara untuk melakukannya: anda boleh mengalahkan mereka dengan sama ada membunuh mereka atau membiarkan mereka hidup. Selepas membunuh, anda boleh menyembunyikan mayat atau meninggalkannya di sana. Dalam pameran ini, mayat itu dibuang.
Demo juga menunjukkan bahawa pemain boleh meneruskan permainan tanpa membunuh sesiapa pun.
Selepas itu, V akan mengodam sistem dan mengawal semua peranti di dalam fasiliti. Selepas itu, mereka pergi ke van dan demo berakhir.
Demo Versi 2

Pemain bermain sebagai V versi wanita yang agresif dan lebih fizikal, tetapi tidak mempunyai kemampuan menggodam.
Dengan ciri-ciri baru ini, dia boleh menghancurkan pintu dan membunuh sesiapa yang dilihatnya. Dia juga boleh mengendalikan senjata dengan baik! Senjata yang kita lihat adalah seperti yang disenaraikan:

Sebuah pistol dari robot
Menggunakan badan musuh sebagai perisai
Pedang yang boleh dilontar

Demo Versi 3

Kali ini pemain bermain sebagai Netrunner V yang mempunyai keupayaan untuk mengawal musuh dengan menggodam cyberware mereka. Netrunner mempunyai kemahiran hacking yang tinggi dan kebolehan Netrunner unik seperti:

Mengodam musuh-musuh dan membuat mereka membunuh sesama sendiri
Mengodam robot untuk menembak sekutunya
Nanowire khas untuk membunuh musuh.
Nanowire juga boleh digunakan untuk menggodam musuh dari jauh.

Wow, pameran demo Cyberpunk 2077 sangat menakjubkan! Kami benar-benar tidak sabar untuk mencuba versi penuh nanti! Visual dan gameplay-nya memang GEMPAK. Kamu semua pon mesti tidak sabar juga kan?

Jangan lupa untuk ikuti kami di TikTok!
  @gamersantaimy
Tags: AnimalscustomizeCyberpunk 2077DemoGamestart 2019Placidev


Pengguna Streamyx boleh upgrade UNIFI secara PERCUMA!

Yas, apa yang korang baca tu betul. PERCUMA. Korang yang pakai Streamyx tu boleh tukar kepada UNIFI dengan percuma, Sebelum ni TM ada announce yang diorang akan tambahkan kelajuan 10 kali ganda berbanding sebelum ni. Ini membuat satu Malaysia jadi gila kerana tidak sangat TM akan sanggup menambahkan Jalur Lebarnya ke kawasan lagi dalam dan lagi laju.

Unifi juga akan memperluaskan liputan rangkaian Jalur lebar ke lebih banyak kawasan liputan Streamyx, yang bermaksud lebih banyak pengguna Streamyx boleh menaik taraf ke Unifi secara percuma, dengan kelajuan rangkaian sehingga 100Mbps, So memang laju lepas ni kalau guna internet! Tapi perlu diingatkan yang Struktur bangunan pun main peranan juga

Mengikut website TM, pengguna Streamyx yang dah ugrade kepada Unifi secara percuma, jika korang tinggal di rumah rata (mendarat), boleh mendapatkan speed sehingga 100Mbps. Tapi kalau korang duduk dalam rumah tinggi (High Rise), korang most likely boleh mendapat 30Mbps je. Sebab tu aku cakap ikut buliding Struktur gak. Tapi korang jangan risau sebab TM sekarang ni tengah berusaha untuk improvekan lagi tempat di Malaysia so ramai boleh rasa Internet speed yang sebenar.

Bagi aku, aku rasa happy gila bila diorang bagitau yang diorang akan improvekan secara percuma. Tapi kalau difikir balik, kalau kampung yang kecil tu camne pulak kan? So kalau diorang boleh fokus kat situ rasanya lagi better kat bahagian pendalaman, tapi apa-apa pun syabas diucapkan kepada TM yang memberi buat UNIFI ni Percuma.
 Klik kat sini untuk Upgrade Streamyx ke UNIFI
Jangan lupa untuk ikuti kami di TikTok!
  @gamersantaimy
Tags: streamyxtmnetUnifiwifi


Rasa macam pemain pro pula! Ini adalah ulasan Demo Build PGA Tour 2K21 kami~

Selain temu ramah Eksklusif bersama Josh Muise dan Shaun West untuk PGA Tour 2K21, serta perkongsian persembahan PGA Tour 2K21, kami turut berpeluang mencuba sendiri Demo Built permainan Golf yang dinanti-nantikan ini! PGA Tour 2K21 akan mendapat pelancaran penuh pada 21 Ogos 2020 di platform Nintendo Switch, PS4, Xbox One dan PC. Perlu diulangi bahawa ini memang demo build, jadi kami tidak dapat mencuba setiap aspek permainan. Jom kita mulakan!

Pelbagai pilihan dalam myPlayer
Kami berpeluang untuk mencipta sendiri pemain (avatar) kami dengan myPlayer! Seperti yang dinyatakan sebelum ini, terdapat banyak pilihan untuk penyesuaian, nyata ianya benar, sejumlah besar barangan yang dibuka pada kami untuk mencuba! Dari pilihan baju yang dapat memilih pelbagai jenis pakaian untuk pemakaian kasual dan dari pusingan pertama ke empat, akan terdapat set baru untuk:

Topi
Baju
Seluar
Kasut
Sarung tangan
Aksesori muka
Aksesori pegelangan tangan
Tali Pinggag
Leggings
Baju bahagian dalam
dan Stokin!!

Golf… but make it Fashion! Pre-Order 💥NOW💥 to score the 2K/adidas CodeChaos MyPLAYER Pack, designed by @adidasGolf, exclusively for #PGATOUR2K21 😎 pic.twitter.com/ylBlNpVqru
— PGA TOUR 2K (@PGATOUR2K) July 28, 2020

Beberapa jenama terkenal seperti yang disebut dalam artikel persembahan sebelum ini turut ada dalam demo yang kami cuba dan ibarat ber-catwalk di situ! Ada di antara kosmetik yang memerlukan pembelian dalam permainan, ada yang perlukan kita untuk level up dan ada yang perlu dibuka kunci melalui penaja tetapi dengan menaikkan level atau menewaskan saingan.
Itu belum lagi dalam menyesuaikan watak avatar anda sendiri, dengan pilihan pelbagai warna mata yang sangat hebat, warna rambut khusus dengan gaya rambut yang agak terhad, pilihan untuk kulit dari bintik-bintik hingga mata gagak, untuk anda menjadikan diri anda atau selebriti kegemaran anda yang memutuskan perubahan kerjaya secara tiba-tiba ke golf.
Tutorial pada awalnya pendek, lebih untuk tujuan kalibrasi, tetapi apabila anda memulakan permainan dengan betul, anda dapat mempelajari lebih lanjut mengenai asas swing, putting, jenis klub dan pukulan serta pukulan lanjutan. Anda boleh melanjutkan pembelajaran dalam kategori jika anda mahu. Cukup menarik, HB Studios telah berfikir untuk memasukkan komen jika anda melewatkannya, jadi mungkin patut didengar untuk itu walaupun anda tidak memerlukan pembelajaran tersebut.
Permainan… serta Set?

Real Deal. Real Courses. 15 licensed @PGATOUR courses and tournaments are waiting for you. Are you ready for them? 😈 #PGATOUR2K21 pic.twitter.com/86xU8i0TPu
— PGA TOUR 2K (@PGATOUR2K) July 10, 2020

Sejujurnya sebagai seorang bukan pemain golf, kami sememangnya buntu apa yang kami harus lakukan. Tetapi setiap kawalan penyesuain sangat mudah dan mencukupi untuk kita fahami dengan cepat. Cuma yang menjadi masalah adalah penggunaannya, dengan keyboard dan mouse, kalau nak buat pukulan perlu dikawal dengan mouse. Anda perlu menekan klik kiri mouse, tarik kembali mouse, kemudian klik lagi mouse- sambil masih memegang klik mouse kiri – kemudian lepaskan apabila mencapai kawasan yang betul di UI bar kuasa. Dah banyak benda tu jangan tanyalah kenapa mouse kami asyik sampai kebawah meja (hahaha tergelak jap)! Tapi lama kelamaan dah boleh agak penggerakan tu dah okey dah kawalan kami~
Dengan membuka Pro Vision, kami dapat melihat pukulan kami digerakkan dengan teruk dan agak tidak tepat walaupun dengan tetapan pemaaf, tetapi bola sekurang-kurangnya mendarat lebih kurang di tempat yang kami harapkan. Anda boleh menukar kelab bila-bila masa yang anda mahu, mengabaikan cadangan yang diberikan. Pilihan kesukaran berkisar dari kemudahan kawalan anda, hingga lawan meningkatkan kemahiran mereka dari masa ke semasa dan bahkan kehadiran mereka ke acara.

Kami tidak meneroka bahagian Rival atau Sponsor terlalu banyak. Tetapi tahap Sponsor boleh di maximumkan dan jenama tidak semestinya tersedia selama satu musim untuk benar-benar menaja anda. Sekiranya anda menangani cabaran mereka, maka anda boleh membuka beberapa kosmetik eksklusif. Bagi Rivals, kebanyakannya memerlukan anda mengalahkan pro sebelumnya sebelum anda membuka kunci yang berikutnya, dengan Justin Thomas menjadi yang terakhir di talian.
Anda boleh menghadapi cabaran sepanjang berada di pelbagai Hole, mendapat pengalaman tambahan semasa menyelesaikannya. Meningkatkan kesukaran akan meningkatkan pengganda pengalaman dengan sewajarnya, yang mungkin anda ingin lakukan dengan beberapa alat kosmetik yang meminta tahap 99 pemain yang dapat dibuka.
Selain itu, Course Designer adalah salah satu ciri terkenal dengan PGA Tour 2K21 dan kami ada juga mencubanya. Namun, kami tidak tahu apa yang sebenarnya dilakukan tetapannya dan sepertinya jumlah Holes to One sepertinya tidak banyak berlaku. Anda hanya boleh mendapatkan tema asas dan cuba bermain-main dari sana, dengan kemampuan untuk bersihkan sepenuhnya.

Oleh kerana ini adalah binaan terhad, kami tidak mencuba pilihan komuniti multiplayer dan Societies. Mungkin itu juga untuk yang lebih baik, kerana kami benar-benar perlu menggunakan beberapa asas bermain golf sebelum kami benar-benar mengetahui maksud sebenarnya. Anda boleh menantikan musim dan tours yang dibuat oleh peminat golf secara besar-besaran, jadi, jika anda peminat, duduklah dan nantikan lapangan dan tour yang menarik sebaik sahaja permainan dilancarkan pada 21 Ogos ini!
 Muat turun di sini

PGA TOUR 2K21Publisher: 2K GamesRelease Date: 2020-08-21Microsoft Windows, Nintendo Switch, PlayStation 4, Xbox One
Setelah pengumuman awalnya pada bulan Mei, PGA Tour 2k21 akan dikeluarkan pada 21 Ogos 2020 untuk PC, PS4, dan Xbox One oleh 2k Games.

Jangan lupa untuk ikuti kami di TikTok!
  @gamersantaimy
Tags: 2kDemo PGA Tour 2K21Pandangan pertama PGA Tour 2K21PGA Tour 2K21Ulasan pertama PGA Tour 2K21


Chrono Odyssey – MMORPG baru oleh studio Korea Selatan, “masa” menjadi elemen gameplay

Baru-baru ini, studio berpangkalan di Korea Selatan – NPIXEL telah mengeluarkan trailer yang mempamerkan gameplay dan sceenshot baharu untuk Chrono Odyssey, sebuah MMORPG berkuasakan Unreal Engine 5. Bakal tersedia di PlayStation 5, Xbox Series dan PC melalui Steam, mereka tidak mengumumkan tarikh keluaran. Malangnya, versi iOS dan Android (yang diumumkan dahulu) bagi game ini turut terpaksa dibatalkan.

Produser Chrono Odyssey, Samuel Seo, berkata:

“Chrono Odyssey ialah projek bercita-cita tinggi yang dibuat oleh pemaju dan pemain bersemangat yang memahami kuasa pengalaman gaming yang mengasyikkan.”

Kredit: NPIXEL
Sinopsis:
“Setera ialah dunia penuh dengan kawasan yang belum diterokai, dengan ganjaran dan kekayaan yang belum diketahui. Benarkan keberanian membawa anda ke kawasan baharu semasa menghadapi musuh yang hebat. Dengan kawalan yang baru diperolehi ke atas ruang masa dan persahabatan yang dibentuk sepanjang perjalanan, anda mungkin akan menakluki tanah yang ditemui.”
“Selamat datang ke Setera. Pengembaraan ini milik anda.”

Kredit: NPIXEL
Sekilas pandang, Chrono Odyssey nampak seperti MMORPG tipikal, tetapi apa yang membezakan Chrono Odyssey ialah grafiknya yang dibuat oleh enjin UE5 dan sistem pertempuran unik yang menggabungkan elemen Chrono (masa). Semua ini terkandung dalam dunia MMO real-time di mana beratus-ratus pemain boleh menikmati pengalaman sosial yang lebih dinamik daripada biasa. Dengan keupayaan untuk memanipulasi masa dan ruang, pemain dapat menghentikan masa, mengulang semula peristiwa penting dan meneroka garis masa lain serta mengatasi cabaran yang sukar.

Kredit: NPIXEL
Pilih daripada enam kelas berbeza – Swordsman, Ranger, Sorcerer, Paladin, Berserker dan Assassin – semasa memulakan perjalanan epik ini. Sama seperti MMO lain, pemain boleh cipta watak sendiri dengan pelbagai pilihan customization watak seperti jantina dan penampilan, untuk membolehkan anda mengekspresikan personaliti unik sendiri.

Sekali lagi saya ingatkan, Chrono Odyssey akan tersedia di PlayStation 5, Xbox Series dan PC melalui Steam. Namun, tarikh keluaran masih tidak diumumkan buat masa ini.
Jangan lupa untuk ikuti kami di TikTok!
  @gamersantaimy
Tags: Chrono Odysseymmorpg


Mortal Kombat 11 Ultimate menerima diskaun 50% di PS Store! Semurah RM127!

Sempena Deal of the Week terbaru di PlayStation Store, kini Mortal Kombat 11 Ultimate menerima diskaun 50%! Untuk semua pemilik PS4 dan PS5, ini memberi peluang kepada mereka untuk mendapatkan game ini pada harga RM127.00 yang dulu asalnya RM254.00 sehinggalah promosi ini tamat pada 18 Mac.

Mortal Kombat 11 Ultimate merangkumi permainan asas, serta dua Kombat Pack, expansion Aftermath, dan Shao Khan. Memang banyaklah kandungan untuk dinikmati bagi peminat Mortal Kombat, jadi kepada mereka yang menahan keinginan selama ini, inilah masanya untuk anda merebut game ini sementara harganya masih sangat murah!
Promosi ini pun datang pada waktu yang tepat untuk peminat Mortal Kombat, memandangkan pada bulan depan kita akan menyaksikan pelancaran filem live-action Mortal Kombat di pawagam. Filem ini tidak akan mengikut naratif permainan secara langsung, tetapi akan cuba “setia” pada francais ini dalam cara lain.

Kita semua tidak wajib bermain Mortal Kombat 11 Ultimate untuk faham jalan cerita dalam filem ini, tetapi bagi mereka yang sudah lama tidak tahu apakah perkembangan semasa permainan, atau hanya ingin berkenalan dengan francasi terlebih dahulu, promosi ini adalah permulaan yang bagus sesiapa yang berminat.
Selain itu, Mortal Kombat 11 Ultimate juga adalah entri hebat dalam francais. Bagi mereka yang tidak biasa dengan “Kombat Packs“, ia menambahkan sejumlah watak tambahan yang tidak ada dalam permainan asli. Antaranya termasuk Mileena, Rain, dan Sindel, serta watak DLC seperti Spawn, Rambo, dan Joker. Aftermath juga menawarkan “story campaign” kedua, untuk pemain solo menikmati. Akhir sekali, game ini juga mendapat upgrade next-gen baru-baru ini, jadi pemilik PS5 mungkin ingin melihat bagaimana gameplay-nya dalam resolusi 4K!

Harap maklum! Mortal Kombat 11 Ultimate menerima diskaun 50%, di mana promosi ini akan berakhir pada 18 Mac! Jadi peminat mempunyai masa beberapa hari lagi untuk memilih sama ada mereka mahu beli atau tidak membeli game ini, memandangkan harganya sangat murah untuk jumlah kandungan yang kita terima! Jika anda berminat, saya sediakan pautan di sini. Untuk segala liputan kami tentang francais Mortal Kombat, sila tekan sini.
 Beli disini Gaiss!!

Mortal Kombat 11Publisher: Warner Bros. Interactive EntertainmentDeveloper: NetherRealm StudiosRelease Date: 2019-04-23Microsoft Windows, PlayStation 4, Xbox One
Mortal Kombat 11 adalah permainan pertempuran 'Fighting Games' dengan pelbagai pilihan watak dari siri Mortal Kombat dan DLC menarik dari siri-siri WB DC.

Jangan lupa untuk ikuti kami di TikTok!
  @gamersantaimy
Tags: Deal of the Weekmortal kombatMortal Kombat 11 Ultimateplaystation storePS4ps5


[Review] Wild Hearts – Game monster hunting dengan sistem karakuri yang mengagumkan!

Genre monster hunting adalah satu genre yang susah untuk dipertahankan dan terdapat pelbagai developer yang telah mencuba membawa genre ini tetapi tidak bertahan dengan lama. Kini terdapat pencabar baharu di mana Koei Tecmo Games dan Electronic Arts (EA) telah melancarkan game baharu mereka iaitu Wild Hearts.

Wild Hearts kini boleh didapatkan di PlayStation 5, Xbox Series X|S dan PC melalui Steam dan Epic Games Store. Tetapi kalau anda nak tahu sama ada game ini sesuai untuk anda atau tidak, teruskan membaca review daripada kami ini.

Jalan Cerita

Ramai pemain mungkin tidak kisah tentang penceritaan apabila bermain game yang bergenre Hunting seperti ini, tetapi Wild Hearts memberikan tumpuan yang agak besar pada perkara ini. Sebelum membuat watak anda sendiri, mereka akan memperkenalkan watak-watak penting di mana mereka akan menemani sepanjang perjalanan dan memberikan pengalaman yang agak perlahan.
Anda akan bermain sebagai Hunter yang mengembara dalam dunia fantasi Jepun feudal, di mana suatu hari anda bertemu dengan seorang pemuzik misteri yang memberikan kuasa Karakuri. Dengan teknologi purba ini, anda akan dapat membina semula bandar Minato dan menyelamatkannya daripada terus diancam oleh Kemono.
Di bandar ini, anda akan bertemu pelbagai orang termasuk tukang besi Natsume yang ceria, veteran samurai malas Ujisihige, cendekiawan Suzuran yang bersemangat, dan lebih banyak watak yang anda akan jumpa untuk membuatkan anda berasa seperti sebahagian daripada keluarga besar ini.

Selain daripada hanya mendapat beberapa cutscene di beberapa tempat, setiap misi utama dalam game ini distrukturkan seperti RPG single player di mana anda mempunyai perbualan penuh dan juga pilihan dialog.
Ini sememangnya kes yang jarang berlaku dalam game “monster hunting”, tetapi perubahan sikit demi sedikit akan berlaku di mana saya suka berehat dan menikmati beberapa jalan cerita yang dipaparkan diantara aksi.
Ia membuatkan saya lebih bermotivasi untuk membuat progress semasa bermain kerana ia rasa lebih bermanfaat kerana anda sebenarnya dapat melihat perkembangan cerita yang lebih berkesan dan bukan hanya sekadar untuk memburu raksasa baharu.

Jalan cerita yang disediakan turut bersambung kepada misi sampingan yang diberikan oleh watak NPC penting di mana mereka juga mempunyai “background story”.
Memandangkan game ini memfokuskan kepada genre “hunting monster”, cerita yang disediakan tidak berat tetapi ia masih seronok untuk diikuti. Walau bagaimanapun, terdapat satu bug yang benar-benar mematahkan minat saya selepas Chapter 2, di mana setiap dialog yang tertentu akan di”skip” secara automatik seperti anda hanya menekan butang ke hadapan dan suara watak itu bertindih antara satu sama lain.
Terdapat juga suara yang hilang apabila bug ini berlaku di mana anda tidak dapat mendengar separuh daripada “sfx” yang sepatutnya dimainkan di dalam game. Saya boleh membetulkannya buat sementara dengan memuat semula fail simpan, tetapi ia terus berlaku tidak lama selepas itu. Jadi terdapat banyak dialog cerita yang akhirnya dilangkau.
Karakuri

Sebelum masuk ke dalam gameplay, saya rasa Karakuri adalah bahagian yang sangat penting untuk dibincangkan. Secara asasnya, perkara ini akan membina pengalaman teras Wild Hearts di mana anda perlu menggunakannya bagi membantu anda dalam segala jenis aktiviti memburu.
Ini boleh terdiri daripada Karakuri sebenar yang anda akan gunakan dalam pertempuran untuk melakukan pelbagai manuever atau serangan balas, membina kemudahan kem, atau hanya sebagai peningkatan kepada “loadout” watak anda.

Terdapat pelbagai perkara untuk dicuba, tetapi mari kita mulakan dengan Karakuri yang anda gunakan dalam pertempuran. Yang pertama, anda boleh membawa empat Basic Karakuri berbeza daripada Crate yang boleh mencampak watak anda untuk mencapai tempat yang lebih tinggi atau melakukan serangan “plunging attack”.
Spring yang boleh membantu anda untuk mengelak serangan musuh atau mendekati mereka. Torch yang boleh memberikan api kepada senjata dan banyak lagi. Ia agak mudah pada mulanya, tetapi kemudian game akan memperkenalkan anda dengan Karakuri baharu perlahan-lahan di mana ia boleh dibuat daripada gabungan Basic Karakuri selepas mengalahkan Kemono tertentu.
Contohnya Kingtusk mempunyai “charging attack” yang kuat tetapi ia boleh disekat oleh Bulwark. jadi, anda boleh menggabungkan enam Crate untuk menghasilkan Karakuri baharu. Tetapi nanti, terdapat satu misi yang memerlukan anda menggabungkan dua Karakuri yang berbeza dalam susunan tertentu dan sudah pasti ia sangat sukar untuk dikuasai. Lagi-lagi dalam pertempuran sengit.

Anda juga akan memerlukan “Karakuri Thread” yang mencukupi sebagai bahan untuk membuatnya, tetapi sekurang-kurangnya ia mudah untuk didapatkan dengan hanya mengimbas kawasan sekitar dengan Hunter Vision atau menghasilkan damage yang mencukupi pada Kemono, atau diberikan oleh Tsukumo (rakan pemburu ini game).
Selain itu, terdapat juga Dragon Karakuri yang bertindak sebagai kemudahan atau alatan untuk membantu anda mendapatkan pengalaman yang lebih baik semasa memburu. Terdapat banyak perkara di sini, bermula dari Hunter Tent yang ringkas untuk menyediakan titik fast travel, Field Forge untuk membuat senjata dan armor, Hunter Tower untuk mengimbas sasaran Kemono dalam setiap peta, dan banyak lagi.
Biasanya ini adalah jenis Karakuri yang anda akan bina di setiap kem, tetapi ia juga boleh digunakan hampir di mana-mana, termasuk di dalam Minato. Kadang-kadang anda perlu sampai ke tempat yang jauh yang mengambil masa tetapi ia lebih cepat dengan hanya meletakkan Flying Vine. Mereka juga mempunyai skill tree yang sangat luas khusus untuk Karakuri dan banyak perkara yang boleh anda buka.

Bahagian terbaik dam bahagian Karakuri adalah setiap daripadanya akan kekal dan boleh digunakan selagi tidak dihancurkan oleh Kemono atau anda sendiri. Ia sangat rapuh semasa dalam pertempuran, tetapi ia mudah untuk dibuat dan ia tidak akan pernah pecah apabila anda bangunkan Karakuri di kawasan selamat melainkan anda mahu melakukan beberapa pelarasan.
Ini menjadikan pengalaman yang sangat menarik di mana anda mempunyai ruang yang besar untuk bermain-main, terutamanya apabila cuba membuat laluan yang lebih cekap untuk sampai ke tempat tertentu yang juga boleh membantu semasa mengejar Kemono.
Senjata

Variasi senjata adalah agak asas, di mana senjata permulaan anda terdiri daripada Karakuri Katana, Nodachi, Bow, Maul, dan Bladed Wagasa. Kemudian dalam cerita ini anda akan mendapat akses kepada senjata yang lain seperti Hand Cannon, Claw Blade dan Karakuri Staff.
Saya katakan asas kerana kebanyakan senjata ini adalah sesuatu yang anda boleh cari dengan mudah dalam game memburu raksasa yang lain. Tetapi mereka mempunyai mekanik yang berbeza tentang cara anda melakukan kombo, tetapi akhirnya ia masih memberikan anda perasaan biasa yang sama, yang mungkin tidak terlalu teruk untuk sesetengah orang tetapi saya mahu melihat sesuatu yang baharu.
Akhirnya keinginan saya terkabul dengan Karakuri Staff, di mana ia merupakan satu mekanik baharu yang jauh lebih unik dan kompleks jika nak dibandingkan dengan semua senjata lain.

Ia adalah senjata universal yang boleh mengubah antara lima bentuk berbeza, yang menjadikannya pilihan yang paling serba boleh untuk memburu Kemono, tetapi ia memerlukan banyak latihan sehingga anda akhirnya boleh mendapatkan corak dan bila masa yang sesuai untuk menggunakan setiap bentuk.
Saya dapati berlatih dengan Training Bear tidak mencukupi kerana bagaimana anda tidak boleh mengunci sasaran itu. Jadi, jalan yang terbaik untuk melakukan pemburuan adalah terhadap Kemono yang lebih lemah dan mengumpul bahan semasa anda melakukannya.
Selain Staff, terdapat juga Karakuri Katana yang merupakan senjata kegemaran saya dan yang paling saya gunakan kerana keberkesanannya. Ia pantas, ia mempunyai kuasa tinggi yang boleh meruntuhkan bahagian Kemono dengan mudah, dan anda juga boleh mengumpul bar senjata untuk menguatkan atribut Katana sambil memanjangkan jarak serangan.

Terdapat juga Bladed Wagase, senjata payung yang kelihatan hebat yang menawarkan serangan yang sangat pantas dan beberapa gabungan udara, tetapi gimik utamanya ialah ia satu-satunya senjata dengan gerakan menangkis yang boleh diikuti dengan serangan balas yang hebat. Ia adalah senjata yang menyeronokkan untuk digunakan, tetapi malangnya saya malas dengan masa menangkis dan nampaknya tidak dapat melakukannya dengan betul.
Bagi saya ia bukan tentang kuantiti, tetapi saya suka jika game ini boleh menawarkan senjata yang lebih unik seperti Karakuri Staff. Kegembiraan game Monster Hunting terutamanya bergantung pada percubaan dengan senjata yang berbeza. Jadi ia boleh menambah banyak “replayability” semula sama ada ingin menguasai senjata terbaik yang boleh menjadi proses yang panjang.
Jika senjata itu menyeronokkan untuk digunakan maka ia adalah satu kelebihan yang besar, tetapi ini adalah sesuatu yang saya hanya boleh lihat apabila menggunakan Karakuri Katana dan Staff.
Jom mengembara dan memburu

Peta dunia Wild Hearts terdiri daripada beberapa kawasan besar dengan habitat unik dan Kemono untuk diburu. Anda benar-benar boleh menghabiskan berjam-jam hanya meneroka setiap kawasan, mengumpul material, melakukan pemburuan atau membina kem dan kemudahan pada bila-bila masa.
Tiada sekatan masa selagi anda tidak berlepas untuk “quest” sampingan yang boleh diakses daripada ikon pada peta utama. Ini jauh lebih baik berbanding dengan game monster hunting yang lain, di mana mereka memfokuskan untuk mengikat anda kepada quest tertentu sebelum anda boleh meneroka kawasan tertentu, apatah lagi mempunyai kebebasan sebanyak ini sehingga dapat mengubah dunia dalam beberapa cara dengan Karakuri.

Seperti yang saya jelaskan sebelum ini mengenai Karakuri, anda boleh membina kem dengan semua jenis kemudahan di sekeliling peta di kawasan selamat. Tetapi sebelum itu anda perlu “unblock dragon pits” untuk meningkatkan kapasiti elemen yang diperlukan untuk membina Karakuri Dragon tertentu.
Sememangnya ini adalah tempat yang paling sesuai untuk membina kem anda, tetapi setiap Dragon Pit akan mempunyai kapasiti yang berbeza-beza. Jadi anda tidak boleh sentiasa membina segala-galanya tanpa menaik taraf “pit” yang memerlukan banyak bahan. Selepas membuat pelbagai perkara, saya yakin anda akan faham sistem mekanik dan peta serta memudahkan perjalanan anda semasa memburu.
Apabila semua persiapan telah selesai dilakukan, tiba masanya untuk memburu Kemono dan anda boleh mencarinya dengan menggunakan Hunter Tower. Secara keseluruhannya terdapat lebih daripada 20 spesies Kemono, di mana ia merupakan satu jumlah yang cukup bagus untuk game baharu dan akan dikembangkan lebih jauh pada masa hadapan.

Kemono itu sendiri pada asasnya adalah haiwan mutasi yang mengalami evolusi drastik menjadi raksasa gergasi dengan menggabungkan alam semula jadi. Seperti Earthbreaker yang pada asasnya seperti gunung berjalan dalam bentuk beruang batu gergasi.
Mereka cukup menyeronokkan dan mencabar untuk berlawan, tetapi ia tidak akan menjadi raksasa yang tidak dapat dilupakan. Bagi saya, Kemono yang ditampilkan sangat membosankan kerana sifat raksasa adalah haiwan yang sama cuma “skin” yang berlainan atau lebih “cool”. Malah nama mereka juga tidak mengagumkan dengan tiada personaliti. Ia tidak setanding dengan raksasa daripada beberapa game popular lain dalam genre yang lebih ikonik.

Dari segi gameplay, ia sangat mudah untuk dijangkakan daripada game monster hunting kecuali Wild Hearts adalah lebih mesra kepada pemain baru dan pertempuran yang ditawarkan sangat penuh dengan aksi. Anda tidak perlu risau tentang mengasah senjata, tidak perlu membawa peluru apabila menggunakan senjata jarak jauh, dan penggunaan stamina juga lebih terurus.
Jika itu sudah cukup, game ini juga memberi anda banyak makanan semula jadi untuk dimakan untuk menaikkan “buff”. Dengan adanya makanan semula jadi, anda tidak perlu memasak dan mencari sumber utama untuk “heal”. Anda hanya perlu menggunakan “Healing Water” yang boleh dikumpulkan dengan mudah di sekitar persekitaran.

Ia adalah pengalaman yang lebih menyenangkan, tetapi mungkin itulah sebabnya saya sangat menyukainya kerana ia lebih tertumpu kepada bahagian yang menyeronokkan daripada cuba menjadi bijak sepanjang masa.
Anda boleh berpegang pada cara memburu yang lebih tradisional dengan bergantung pada skill senjata sahaja, tetapi itu pasti menghilangkan keseronokan kerana sistem mekanik Karakuri adalah apa yang menjadikan pertempuran dalam Wild Heart betul-betul bersinar. Perasaan menunggang Kemono dengan Pounder tidak pernah menjadi tua, begitu juga apabila berjaya menyerang balas mereka dengan gabungan Karakuri yang lebih rumit.
Walaupun seronok bermain secara solo, anda masih boleh menggunakan bantuan daripada pemain lain pada bila-bila masa sahaja. Selain menggunakan rakan AI kecil yang dipanggil Tsukumo yang boleh anda upgrade, anda juga boleh meminta bantuan daripada pemain lain semasa memburu Kemono atau masa lakukan quest sampingan dengan masa yang terhad.
Kelengkapan

Walaupun pertempuran kurang mencabar, kekuatan senjata dan armor yang lebih baik masih ditawarkan. Memang ia masih mudah, tetapi anda perlu memburu Kemono tertentu lebih daripada sekali hanya untuk mendapatkan satu armor atau laluan upgrade untuk senjata anda.
Anda perlu melakukan banyak pilihan pemburuan untuk mendapatkan gear yang lebih baik, begitulah keadaannya dengan jenis game ini kerana di situ juga terletaknya keseronokan. Game ini mempunyai sistem “Armor Modification” di mana anda boleh mengubah set yang sama ada boleh mengikut laluan Manusia atau Kemono.

Ia bukan sahaja mengenai fesyen dan statistik, tetapi juga skill tertentu yang boleh anda warisi. Selain itu anda boleh memakai pelbagai Talisman untuk dapatkan “buff” tambahan di mana anda boleh mendapatkannya selepas mengalahkan Kemono.
Kesimpulan

Bagi seseorang yang jarang bermain game Monster Hunting, sebenarnya Wild Hearts dapat menarik perhatian saya kerana pengalaman bermain game secara solo yang sangat seronok. Memandangkan game ini masih baru, sudah pasti ia ketinggalan jauh di belakang jika nak dibandingkan dengan game lain tetapi saya sangat menghargai bagaimana mereka mengekalkan bahagian yang menyeronokkan.
Tanpa menggunakan kebijaksanaan sepanjang masa, pemain baharu sudah pasti akan dapat pengalaman yang lebih menyeronokkan dan mudah untuk mengalahkan Kemono. Dengan adanya sistem Karakuri, ia sangat memudahkan dan menjimatkan masa untuk mencari dan memburu Kemono.

Saya tidak boleh menyangkal yang Karakuri adalah satu sistem yang menakjubkan kerana ia dapat memberikan pengalaman baru dalam memburu raksasa. Tambah pula dengan tidak terikat dengan mana-mana reka bentuk, anda boleh menjadi sangat kreatif untuk membuat pelbagai gabungan Karakuri.
Selain itu, mereka memperkenalkan banyak spesies Kemono tetapi kebanyakannya hanya menukar warna dan elemen sahaja (reskin) tetapi saya yakin yang mereka akan membawa lebih banyak Kemono dalam update masa akan datang. Variasi yang disediakan untuk senjata juga tidak banyak dan saya mengharapkan yang mereka akan memperkenalkan banyak senjata nanti.

Secara keseluruhan, Wild Hearts adalah game monster hunting yang sangat berbeza dari segi konsep dan gameplaynya juga. Jadi, kepada penggemar game yang bergenre monster hunting atau ada yang ingin mencuba genre seperti ini, saya yakin anda akan tertarik dengannya.
Wild Hearts kini tersedia di PlayStation 5, Xbox Series X|S dan Pc melalui Steam dan Epic Games Store. Untuk mendapatkan lebih banyak review mengenai game, teknologi dan filem, sila klik pautan ini.
Jangan lupa untuk ikuti kami di TikTok!
  @gamersantaimy
The Review

                    Wild Hearts

3.5
Score

PROS
 Sistem Karakuri yang sangat bagus Kandungan penceritaan sangat menarik perhatian Pengalaman pertarungan yang tidak mengecawakan

CONS
 Kemono yang membosankan

Review Breakdown

Jadi, kepada penggemar game yang bergenre monster hunting atau ada yang ingin mencuba genre seperti ini, saya yakin anda akan tertarik dengannya.

Tags: Wild Hearts


Unboxing set periferal Razer Pokemon! Earbud, keyboard & mouse dalam bentuk Pikachu!

Cuba lihat papan kekunci dan tetikus anda. Nampak macam kurang menarik? Sekiranya kamu seperti saya, dan juga seorang peminat setia Pokémon, saya ada sesuatu yang pasti buat korang gembira. Bagi peminat Pokémon di Malaysia, saya kini ada solusi jika anda perlukan peralatan periferal PC yang sesuai dengan minat ini.

“Wanne be the very best“? Jadi, bersiap sedia untuk periferal istimewa ini daripada Razer, yang dihasilkan dengan gaya ikonik Pokémon. Bagi mereka yang tidak tahu, Razer baru sahaja mengeluarkan tiga produk berlesen Pokémon baru yang hadir dalam skema warna kuning dan hitam sebagai penghormatan kepada tetikus kegemaran semua orang, Pikachu! Produk-produk ini termasuk papan kekunci, tetikus dan sepasang earbud tanpa wayar. Dengan begitu, mari kita perhatikan setiap produk dengan lebih dekat dalam unboxing ini.
Pokemon Razer Hammerhead True Wireless Limited Edition

1 of  4

-
+

Nikmati bunyi yang lancar dalam kebebasan sepenuhnya apabila memulakan pengembaraan harian. Anda mungkin tidak akan menemui sepasang earbud yang lebih comel seperti ini. Di dalam Pokéball merah dan putih ikonik tersebut adalah earbud Hammerhead True Wireless Limited Edition. Buka Pokéball dan keluarkan earbud ini dari pemegang magnetnya, dan anda akan mendengar peranti menjerit “Pikachu!” semasa anda meletakkannya di telinga. Butang depan Pokeball pula akan menyala untuk menunjukkan tahap bateri. Razer berkata earbud ini mempunyai audio latensi rendah yang bermaksud bunyinya akan tetap diselaraskan dengan peranti sambil memberikan pengalaman mendalam untuk pengguna menonton episod Pokémon kegemaran.
Ia dilengkapi pemacu dinamik 13mm yang direka khas oleh Razer untuk optimumkan treble sambil memberikan bass yang dalam. Anda juga mendapat kawalan sentuh untuk memainkan muzik dan menerima atau menolak panggilan. Sekiranya diri mempunyai gaya hidup aktif, anda pasti gembira untuk mengetahui bahawa earbud ini dilengkapi dengan lanyard untuk pergelangan tangan bagi memastikan peranti sentiasa selamat. Earbud ini sepatutnya dapat bertahan hingga empat jam dengan sekali cas, tetapi jika termasuk cas Pokeball, ia dapat menambah lagi 12 jam.
Pokemon Razer Ornata Limited Edition

1 of  4

-
+

Adakah anda seorang tanpa papan kekunci mekanikal? Sejujurnya, perasaan apabila menekan kekunci papan kekunci mekanikal memang memuaskan, dan sekarang, anda boleh mendapatkan pengalaman yang lebih menggembirakan dengan setup kuning terang papan kekunci Pokemon Razer Ornata edisi terhad ini. Ia juga dilengkapi dengan kekunci Pokémon yang direka khas untuk seperti kekunci ekor Pikachu yang menggantikan anak panah dan Pokéball merah-putih di sudut kiri atas. Selain itu, ia juga mempunyai lampu latar LED kuning untuk membantu anda melihat dalam keadaan cahaya rendah.
Papan kekunci ini juga mempunyai wrist rest yang boleh dicantumkan secara magnet untuk keselesaan tambahan. Wrist rest ini memberi keselesaan dan sokongan yang lebih besar daripada wrist rest ergonomik, dengan posisinya yang boleh diubah suai untuk mengurangkan sakit dan keletihan pergelangan tangan. Antara estetika yang kita boleh lihat ialah merangkumi lukisan kemas yang terukir di tapak bahagian rehat tangan yang menunjukkan Pikachu sedang bergaya dalam pelbagai posisi!
Pokemon Razer DeathAdder Essential & Goliathus Pikachu Limited Edition

1 of  4

-
+

Tewaskan musuh anda dengan tepat menggunakan tetikus Pokemon Razer DeathAdder Essential yang direka khas ini. Tetikus berbentuk ergonomik ini telah menggantikan logo ular berkepala tiga Razer dengan ekor LED Pikachu yang berkilat dan roda tetikus berwarna merah, yang jelas merujuk kepada lesung pipi merah Pikachu. Sebagai tambahan, tetikus ini mempunyai dua butang tambahan di sebelah kiri yang dapat diprogram. Dengan teknologi terbaik, DeathAdder dilengkapi dengan sensor optik 6,400 DPI yang luas untuk ketepatan luar biasa dan bentuknya yang ergonomik juga memberikan cengkaman yang selesa.
Sekiranya membeli tetikus, anda juga akan menerima mousepad Razer Goliathus. Anda tidak boleh membeli mousepad ini secara berasing. Mousepad Razer Goliathus Pikachu telah menggantikan reka bentuk asalnya dengan Pikachu yang dikasihi. Gambar Pikachu besar ini terpampang di mousepad dan tidak mempunyai sedikit rasa minimalis. Jika anda memang sedang mencari mousepad yang menonjol, produk ini pasti akan menarik minat para kipas-susah-mati francais. Walaupun reka bentuk begitu, permukaannya yang licin dan lancar membolehkan pengguna menggerakkan tetikus untuk semua tetapan sensitiviti bagi pelbagai urusan kerja di PC.
Harga dan ketersediaan

Menurut Razer, produk bertema Pokémon ini kini sudah tersedia di Malaysia mulai 16 Oktober kelmarin. Jika berminat, anda boleh membelinya melalui kedai dalam talian Razer atau halaman Shopee yang sah. Berikut adalah harga untuk setiap produk:
Pokemon Razer Hammerhead True Wireless Limited Edition – RM699
Pokemon Razer Ornata Limited Edition – RM459
Pokemon Razer DeathAdder Essential & Goliathus Pikachu Limited Edition – RM249
Untuk segala liputan kami tentang Razer, sila klik di sini.

Jangan lupa untuk ikuti kami di TikTok!
  @gamersantaimy
Tags: MalaysiapokemonPokemon Razer DeathAdder Essential & Goliathus PikachuPokemon Razer Hammerhead True WirelessPokemon Razer OrnatarazerUnboxing


Mekanik “Class Change” telah ditambah dalam Diablo Immortal, bersama-sama ciri baru

Selepas memberikan kandungan pertama minggu lepas, Blizzard ingin memperkenalkan beberapa penambahan terbaru dalam Diablo Immortal seperti mekanik Class Change, 2 acara in-game baru, ciri penting dan banyak lagi. Kandungan-kandungan berikut akan di update bermula 20 Julai pada jam 3 pagi mengikut masa server masing-masing.

Class Change

Perkara yang sangat memainkan peranan dalam Diablo Immortal adalah class. Jika anda telah memilih class yang diminati dan kena dengan playstyle, saya rasa itu sudah memadai. Tetapi apabila datangnya situasi yang sangat susah sekali gus membuatkan class anda rasa tidak berguna dan tidak fleksibel untuk membuat misi, ia tidak rasa seperti ada guna jika teruskan misi. Jadi, mereka memperkenalkan mekanik baru iaitu Class Change.

Dengan adanya mekanik seperti ini, pemain boleh menukar class watak daripada Barbian kepada Wizard. Class Change memberikan peluang untuk pemain bermula dengan class baru dengan mengekalkan progress sebelum ini. Berikut adalah beberapa peraturan yang perlu anda tahu tentang mekanik Class Change:
Watak perlu berada pada level 35. Pemain boleh menukar class setiap 7 hari sekali tanpa sebarang kos.Apabila menukar class, anda boleh menetapkan penampilan watak dan menerima tetapan semua Paragon Tree.
Update ciri-ciri penting

Warband Raid
Dengan melengkapkan Warband Raid secara mingguan, kini anda boleh membeli EWternal Legendary Crest pada harga 1600 Platinum daripada Crest Merchant di Westmarch, Jondo Mouren.
Fading Ember
Level tertinggi Fading Ember telah dinaikkan daripada 200 kepada 280. Kini, anda boleh menukar 22 Fa Runes untuk Eternal Legendary Crest.
New Monster Affixes
Shell – Summon perisai pertahanan untuk menghalang nyawa daripada hilang sehingga ia musnah. Siphon – Menyalurkan cahaya pada satu sasaran yang boleh melambatkan nyawa lintah daripada sembuh selama 5 saat.

Untuk mendapatkan senarai penuh update terbaru, anda boleh pergi ke laman web rasmi Blizzard di sini. Sekali lagi saya ingin mengingatkan anda bahawa update ini telah tersedia pada jam 3 pagi, 20 Julai 2022.
Apa pendapat anda tentang mekanik Class Change yang diperkenalkan oleh Blizzard untuk Diablo Immortal? Kongsikan pendapat anda di ruangan komen. Untuk mendapatkan lebih banyak maklumat berkaitan Diablo Immortal, sila klik pautan ini.
Jangan lupa untuk ikuti kami di TikTok!
  @gamersantaimy
Tags: diablo immortal


PUBG Mobile secara rasmi mengumumkan Kolaborasi Eksklusif mereka dengan BLACKPINK!

Minggu lalu, akaun media sosial rasmi PUBG MOBILE meletus dengan gembar-gembur K-Poppers terkenal dengan pelbagai tease kelihatannya berpotensi menjadi kolaborasi dan akhirnya kumpulan wanita K-pop terkenal telah diumumkan dalam kolaborasi ini iaitu BLACKPINK!

Hari ini, perkongsian yang dinanti-nantikan menjadi kenyataan ketika PUBG MOBILE melancarkan perincian kegembiraan peminat terutama peminat K-Pop di seluruh dunia.

Bersempena dengan penerbitan album terbaru BLACKPINK yang akan datang, “The Album“, serta kolaborasi eksklusif dengan permainan mudah alih paling popular di dunia, PUBG MOBILE juga telah mendedahkan item dalam permainan, visual, muzik di lobi dan acara BLACKPINK bertema khusus untuk pemain alami.
Antara 24 September hingga 2 Oktober, pemain PUBG MOBILE dapat menikmati single popular BLACKPINK yang baru-baru ini dirilis, “How You Like That,” di lobi permainan. Selepas pelancaran album baru kumpulan pada 2 Oktober, pemain akan dapat mendengar lagu baru yang juga akan dimainkan di lobi permainan.

Item dan visual bertema khas telah dilaksanakan di PUBG MOBILE untuk meraikan kerjasama para pemain untuk menikmati gaya ikonik BLACKPINK dalam permainan. Pesawat udara PUBG MOBILE kini ditampilkan dalam warna merah jambu dengan logo BLACKPINK. Airdrops sekarang akan menampilkan warna bertema serta ikon “Album”, sambil melepaskan asap merah jambu di medan perang. Kesan visual tambahan juga telah ditambahkan ke skrin menu utama PUBG MOBILE.

Ahli BLACKPINK Jennie, Lisa, Jisoo dan Rosé telah membuat akaun permainan peribadi mereka sendiri di PUBG MOBILE. Dengan mencari UserID mereka di media sosial PUBG MOBILE rasmi, pemain dapat menghantar hadiah kolaboratif eksklusif dan meninggalkan mesej kepada ahli kumpulan kegemaran mereka.

BLACKPINK in PUBG MOBILE! Let’s team up in-game now! #PUBGMxBLACKPINK@ygent_official @BLACKPINK pic.twitter.com/oI69Ir38kx
— PUBG MOBILE (@PUBGMOBILE) September 20, 2020

Peminat yang paling banyak menghantar hadiah dari sekarang hingga 8 Oktober, akan mendapat hadiah istimewa dari BLACKPINK. Terdapat juga acara sokongan dalam permainan yang berlaku dari 24 September hingga 9 Oktober.
Pemain PUBG MOBILE dan peminat BLACKPINK dapat menyelesaikan misi dalam permainan untuk mendapatkan mata sokongan. Dengan menyokong BLACKPINK dalam permainan, pemain akan berpeluang memenangi pakaian tetap termasuk Adorable Panda Suit dan Killer Cadet Set dan juga versi album baru BLACKPINK yang ditandatangani.

Selain acara dalam permainan, ahli komuniti dapat memuat naik tangkapan skrin PUBG MOBILE x BLACKPINK mereka ke saluran media sosial mereka dengan hashtag #PUBGMxBLACKPINK untuk peluang tambahan memenangi album yang ditandatangani.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: #PUBGMxBLACKPINKBlackpinkpubg mobile


Demon Slayer -Kimetsu no Yaiba- The Hinokami Chronicles boleh didapati sekarang di PlayStation, Xbox & PC!

Hari ini menandakan peluang terawal anda untuk mencuba game pertama Demon Slayer -Kimetsu No Yaiba- The Hinokami Chronicles di platform PlayStation, Xbox, dan PC. Supaya tiada yang salah faham, game ini tidak akan dilancarkan sepenuhnya sehingga hari Sabtu, 16 Oktober. Walau bagaimanapun, jika ada sesiapa yang telah membuat pra-pesanan Digital Deluxe Edition, anda juga mendapat faedah tambahan kerana dapat bermain game ini dua hari sebelum orang lain.

Untuk meraikan pelancaran akses awal, CyberConnect2 telah mengeluarkan trailer baru.

Adventure Mode: The Hinokami Chronicles
Dalam Adventure Mode, anda dapat mengawal Tanjiro Kamado dan menyelami cerita anime Demon Slayer: Kimetsu no Yaiba! Mod ini merangkumi peristiwa “Tanjiro Kamado, Unwavering Resolve Arc” di mana Tanjiro memulakan perjalanannya, menyertai Demon Slayer Corps, dan memerangi berbagai iblis, serta “Mugen Train Arc” di mana dia ditemani oleh Flame Hashira, Kyojuro Rengoku.

Versus Mode: Battle
12 watak dari Demon Slayer: anime Kimetsu no Yaiba, termasuk Tanjiro Kamado dan Nezuko Kamado, serta 6 watak dari spinoff rasmi siri “Junior High and High School!! Kimetsu Academy Story”, akan sertai Mod Versus. Anda boleh memilih gabungan 2 watak dari jumlah total 18 untuk mengambil bahagian dalam pertempuran!
Kemas Kini Percuma: Demon sertai Versus Mode!

3 kemas kini percuma akan tersedia selepas pelancaran permainan, dan menambahkan para Demon ke Versus Mode sebagai watak yang boleh dimainkan. Kemas kini pertama akan memperkenalkan Rui: Lower Five, dan Akaza: Upper Three, sebagai watak Versus Mode terbaru.

Salah satu wartawan kita, Nyny.A telah menulis ulasan lengkap untuk Demon Slayer -Kimetsu No Yaiba- The Hinokami Chronicles, jadi jika anda tidak beberapa yakin, korang boleh membaca ulasan kami dahulu. Berikut adalah beberapa petikan dari kami:
The Hinokami Chronicles sememangnya adalah adaptasi yang hebat dari anime asli Demon Slayer dan peminat pasti tidak mahu melepaskannya. Tetapi, pihak pemaju harus secepat mungkin menambah lebih banyak watak untuk dimainkan.
Untuk segala liputan kami tentang francais Demon Slayer: Kimetsu No Yaiba, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Akses awalanimeDemon SlayerDemon Slayer -Kimetsu no Yaiba- The Hinokami ChroniclesKimetsu No YaibaPCplaystation


[gamescom 22] Gotham Knight kenalkan villain utama, kini tiba pada 21 Oktober 2022

Semasa Opening Night Live dalam acara gamescom 2022, WB Games Montreal telah melancarkan trailer baharu  yang memperkenalkan semua villain utama dalam Gotham Knight bersama-sama tarikh pelancaran baru pada 21 Oktober 2022.

Semakin dekat dengan tarikh pelancaran, mereka tidak melepaskan peluang untuk mendedahkan lebih banyak berkenaan game ini. Sebelum ini, kita dah lihat gameplay bagi setiap watak yang boleh dimainkan seperti Batgirl, Red Hood, Robin dan Nightwing.

Kali ini, mereka mendedahkan lebih banyak lagi dengan mengeluarkan trailer yang menampilkan villain utama dalam Gotham Knight. Dalam trailer ini, mereka mendedahkan banyak villain utama seperti Harley Quinn, Clayface, Mr. Freeze, Court of Owls dan banyak lagi. Nampaknya Renee Montoya akan bekerjasama dengan bekas pasukan Batman untuk melawan mereka semua. Korang boleh layan video trailer Gotham Knight Villain di bawah:

Untuk pengetahuan korang, Gotham Knights adalah game open world action-RPG baru yang menampilkan keluarga Batman di mana pemain boleh mengawal Batgirl, Nightwing, Red Hood dan Robin sebagai pelindung baru bandar Gotham selepas kematian Batman. Dunia penjenayah tiba-tiba semakin telah melanda Gotham, dan kini terserah kepada keluarga Batman baharu ini untuk melindungi bandar itu.

Sebelum ini, mereka telah menjadualkan Gotham Knight akan dilancarkan pada 25 Oktober 2022, namun dengan pelancaran trailer baharu, WB Games Montreal kini menukar tarikh pelancaran dengan membawanya ke hadapan iaitu pada 21 Oktober 2022. Ia akan dilancarkan di PlayStation 4, PlayStation 5, Xbox One, Xbox Series X|S dan PC melalui Steam.

Dengan tarikh pelancaran yang diawalkan bersama trailer baru bagi Gotham Knight yang menampilkan villain utama seperti Harley Quinn, nampaknya mereka sendiri tidak sabar untuk melancarkan game ini. Harap semuanya berjalan lancar selepas dilepaskan nanti.
Untuk segala liputan kami tentang gamescom 2022, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: gamescom 2022Gotham Knightharley quinn


[Review] Warlander – Takluk Istana dengan gaya MOBA terbaru!

MOBA sangat terkenal dengan perspektif daripada “Top View” dan jarang sekali untuk kita melihat game MOBA dimainkan dengan menggunakan perspektif lain seperti “3rd person” ataupun “1st person”. Kebiasaannya, game seperti Dota 2 dan juga League of Legends menggunakan “Top View” dan baru-baru ini, terdapat satu game yang dihasilkan oleh Toylogic Inc. dengan menggabungkan beberapa genre lain seperti battle royale dan juga tactical RPG iaitu Warlander.

Untuk pengetahuan anda, Warlander telah pun dilancarkan di PC melalui Steam pada 25 Januari 2023 manakala untuk PlayStation 5 dan juga Xbox Series X|S akan menyusul pada bulan April nanti. Mari kita mulakan review Warlander yang berada di Steam.

Gameplay

Semasa saya mula-mula bermain Warlander, saya agak kaku untuk memulakan permainan, tetapi dengan tutorial yang disediakan, saya dapat meyakinkan diri saya untuk bermain game ini dengan semangat. Tutorial yang diberikan adalah sangat terperinci dengan memberikan petunjuk yang dapat membantu semasa berada di situasi sebenar.
Game ini akan dibagikan kepada 2 pasukan iaitu biru dan juga merah. Dalam pasukan pula akan terdiri daripada 5 kumpulan yang mengandungi seramai 4 orang pemain. Jadi, jumlah pemain di dalam satu game adalah seramai 40 orang termasuk Commander yang akan dipilih secara rawak.
Sebelum masuk ke dalam perlawanan, anda akan diberikan dalam 20 saat untuk memilih strategi yang sesuai untuk mempertahankan istana anda ataupun menyerang istana musuh. Terdapat 3 strategi yang disediakan iaitu Assault Tactics, Balanced Tactics dan juga Defensive Tactics.

Setiap daripada strategi yang digunakan mempunyai perbezaan dan ciri-ciri yang unik. Berikut adalah maklumat yang lebih terperinci bagi setiap strategi:
Assault tactics –  Fokus pada kesalahan daripada mempertahankan istana andaBalanced Tactics – Seimbang serangan dan pertahanan sama rataDefensive Tactics – Lindungi istana anda dengan berbilang skuad pertahanan

Selesai memilih strategi yang sesuai, anda sepasukan akan memilih Role pula di mana ia terbahagi kepada 3 iaitu Special Ops (skuad yang pakar dalam menawan tower), Assault Squad (Skuad penyerang yang menyerang istana untuk memusnahkan core) dan Castle Guard (skuad yang melindungi istana mereka).

Apabila selesai memilih role, kini tiba masanya untuk anda memilih watak untuk dimainkan ke dalam medan perang. Namun, tidak semua watak boleh dibawa masuk ke dalam medan perang. Hal ini kerana setiap watak mempunyai tahap yang ditetapkan. Contohnya Squire, dia memerlukan Valor level 1 untuk masuk ke dalam medan perang.
Jadi, anda dikehendaki untuk bermain watak yang paling rendah sebagai permulaan untuk mengumpul lebih banyak EXP bagi menukar watak yang lebih kuat.

Misi utama Warlander adalah mudah sahaja, anda dikehendaki untuk memasuki istana musuh dan menghancurkan core yang berada di dalam istana. Tetapi untuk memasuki ke istana, anda terpaksa mengharungi pelbagai rintangan termasuk askar musuh, pintu istana dan pelbagai lagi.

Tugas menawan Tower musuh juga penting kerana apabila anda dibunuh dan dihidupkan semula, anda boleh memilih tower yang telah ditawan dan boleh terus menyerang atau pertahan dari sana.
Untuk pengetahuan anda, game ini mempunyai 2 mode perlawanan iaitu 2-Army Battle dan juga 5-Army Battle. Jadi, apa yang saya ceritakan di atas adalah 2-Army Battle. Malang sekali, mereka tidak menyediakan 5-Army Battle pada kali ini.

Untuk 5-Army Battle, mereka akan menampilkan seramai 100 orang pemain dengan konsep sama. Siapa yang dapat bertahan lebih lama dengan menjaga core mereka daripada musnah akan menang perlawanan tersebut.
Bagi saya, konsep Warlander ini sangat menarik kerana mereka dapat menggabungkan pelbagai genre ke dalam satu game. Tambah pula dengan penaklukan kawasan yang selalu kita lihat dimainkan dengan “top view”, kali ini, korang bermain sebagai watak itu sendiri dengan “3rd person perspective”.
Kalau anda tanya saya seronok atau tidak, sudah pasti saya seronok semasa bermain game ini kerana saya dapat mencuba pelbagai perkara baharu di mana saya sebenarnya tidak biasa bermain game MOBA lagi-lagi perspektif “3rd person”.
Watak

Buat masa sekarang, game ini masih mempunyai sebanyak 3 watak sahaja iaitu Warrior, Mage and Cleric. Setiap watak mempunyai senjata dan ability yang berbeza dan unik. Setiap watak mempunyai dua set sejata. Apa yang saya maksudkan dua set adalah satu set mempunyai 2 skill yang boleh digunakan sepanjang perlawanan.
Selain itu, setiap watak juga dilengkapi dengan 3 talent yang istimewa. Setiap daripada talent, ia mempunyai buff yang berbeza berbanding yang lain. Ada yang digunakan untuk meningkatkan damage, ada yang tinggikan pertahanan dan banyak lagi. Senang cerita, watak korang dapat buff yang kuat.

Contohnya Mage, saya menggunakan Fireball sebagai senjata utama dan Lightning & Crow sebagai skill untuk set pertama. Manakala untuk set kedua pula, saya gunakan Lightning Shock sebagai senjata utama dan Wind Trap & Flash Step sebagai skill.
Namun, semua ini bergantung kepada “Total CP”. Tidak semua senjata atau skill boleh digunakan. Jika anda telah melepasi “Total CP”, anda perlu buangkannya daripada dipakai. Ini bukan dikenakan pada senjata skill sahaja, “basic equipment” dan talent juga termasuk dengan menggunakan “Total CP”.

Setiap watak juga boleh diubah suai gaya mereka. Reka bentuk pattern baju boleh ditukar dengan meletakkan logo di atas baju. Anda tidak perlu risau dengan warna yang digunakan kerana apabila anda memasuki perlawanan, anda akan diberikan kepada pasukan merah ataupun biru. Jadi, di dalam perlawanan, anda akan menggunakan warna biru sahaja.
Item

Setelah selesai sahaja perlawanan, anda akan diberikan ganjaran secara rawak dan tidak semuanya berguna. Kadang-kadang, anda akan dapat skill yang tidak sesuai dengan playstyle dan mungkin tidak akan digunakan langsung. Jadi, untuk melihat inventory dengan lebih tersusun, anda boleh menjual item tersebut.
Setiap item yang diberikan akan mempunyai rating mereka sendiri dan semuanya telah ditetapkan kepada Level 1. Setakat ini, saya telah menjumpai Common (Kelabu), Rare (Biru), Prestige (Ungu) dan Legendary (Kuning).

Selain mendapatkan item melalui ganjaran selepas perlawanan, anda juga boleh dapatkannya melalui Shop dengan menggunakan “in-game currency” iaitu Silvings dan Goldings. Di dalam Shop, terdapat lebih banyak pilihan item yang boleh didapatkan. Daripada common sehingga ke rating legendary, semua ada.
Tetapi jika anda tidak ingin labur duit ke dalam game. Anda perlu banyak bermain sehingga dapat ganjaran yang lebih lumayan dan berguna dengan playstyle. Memandangkan ianya rawak, saya rasa agak susah untuk mendapatkan yang betul-betul berguna.
Persekitaran dan HUD

Dari segi grafik, saya rasa ianya sangat sesuai dengan tema yang digunakan iaitu Medieval. Persekitaran yang mereka tampilkan memang sangat kemas dengan segala peralatan perang yang boleh digunakan.
Saya cuba menurunkan tetapan grafik sehingga yang paling rendah, tetapi grafik yang berada di persekitaran masih nampak terperinci dan seronok untuk dimainkan. Namun, apabila terlalu ramai pemain bertembung, ia agak kalam kabut dan sedikit huru-hara.

Sebenarnya, saya sedikit tidak fokus kepada HUD. Kadang-kadang, semasa serang musuh, tahu-tahu saya telah terlantar mati. Pada pendapat saya, HP bar yang ditampilkan sangat kecil dan ia tidak rasa seperti HP bar walaupun ianya betul.
Lagi satu, adalah level Valor. Saya tidak pasti sama ada ia ditunjukkan atau saya yang terlepas, di manakah terletaknya level Valor bar? Saya langsung tidak diberikan petunjuk. Level Valor akan semakin tinggi apabila anda terlibat dengan banyak perlawanan.

HUD bahagian skill menunjukkan yang mereka telah meletakkan jarak yang terlampau besar antara satu sama lain. Walaupun ia telah mempunyai background yang berwarna gelap pada setiap satu skill, ia masih terasa janggal pada bahagian bawah skrin.
Kesimpulan

Secara keseluruhan, gameplay game ini sangat menarik perhatian di mana mereka dapat mengumpulkan ramai pemain untuk menjadi satu pasukan dan berperang untuk menghancur core pihak musuh. Walaupun ianya agak huru-hara pada awalnya, lama-kelamaan perlawanan akan menjadi lebih jelas dengan mengejar satu objektif sahaja.
Pada pendapat saya, mereka telah mendapatkan gabungan genre yang sangat serasi di mana game ini adalah MOBA, Tactical RPG dan Battle Royale. Tambah pula dengan tema medieval dan zaman peperangan yang agak kuno, saya rasa game ini boleh pergi dengan jauh pada masa akan datang.

Harapan saya untuk game ini adalah dengan melihat lebih banyak role watak dan juga mencantikkan bahagian HUD di dalam game pada masa akan datang. Buat masa sekarang, watak yang dipersembahkan masih terhad dengan hanya boleh memilih daripada 3 role sahaja. Mungkin selepas ini, pemain akan mendapat kuda atau gajet yang lebih canggih.
Kepada sesiapa yang ingin mencuba MOBA dengan konsep yang berlainan daripada Dota 2 ataupun League of Legends, anda boleh dapatkan Warlander di PC melalui Steam sekarang.
Untuk mendapatkan lebih banyak review mengenai game, teknologi dan filem, sila klik pautan ini.
Jangan lupa untuk ikuti kami di TikTok!
  @gamersantaimy
Tags: MOBAWarlander


Bersenam & berseronok bersama keluarga dengan Just Dance Unlimited percuma!

Sepanjang beberapa minggu yang lalu, Ubisoft telah menawarkan pelbagai game percuma dan promosi lain dengan harapan dapat memberi keselesaan dan hiburan tambahan pada masa-masa sukar ini. Khas untuk pemilik Just Dance 2020 di Xbox One, Switch, PS4, dan Stadia, Ubisoft menawarkan langganan Just Dance Unlimited percuma untuk membantu mereka yang berada di rumah kekal aktif dan cergas. Bagi mereka yang tidak tahu, Just Dance Unlimited ialah servis langganan versi streaming dengan lebih daripada 500 lagu Just Dance daripada game sebelum-sebelum ini.

Get ready for some serious dance battles! Access 500+ songs for free for one month with Just Dance Unlimited on #JustDance2020. #JustDanceAtHome 😍

— Just Dance 2020 (@justdancegame) April 7, 2020

Pemain yang mempunyai tidak mempunyai langganan Just Dance Unlimited boleh cuba promosi ini selama satu bulan. Malangnya, tempoh percubaan percuma tambahan tidak boleh ditambah ke langganan yang sudah berlangsung.
Pemain yang tidak memiliki Just Dance pada mana-mana platform boleh menuju ke halaman Youtube rasmi Just Dance dan mendapat akses kepada pelbagai playlist. Daripada Just Dance Kids hingga Just Get Fit serta playlist Katy Perry– terdapat banyak lagu untuk kita menari. Playlist ini akan disediakan secara percuma selama sebulan.

Jom kita muat turun dan bermain Just Dance 2020 sekarang pada Switch, Xbox One dan PS4 sambil menari kepada lagu-lagu popular seperti “Kill This Love” oleh Blackpink atau “Talk” oleh Khalid. Untuk maklumat lanjut mengenai tawaran percuma lain, klik di sini untuk lihat promosi Ubisoft!
Jangan lupa untuk ikuti kami di TikTok!
  @gamersantaimy
Tags: FreeJust Dance 2020Just Dance UnlimitedPercumaPS4StadiaswitchXbox One


Kingston Technology melancarkan jenama Berprestasi Tinggi, Peminat & Permainan: Kingston FURY!

Kingston Technology, peneraju dunia dalam produk memori dan penyelesaian teknologi, mengumumkan nama jenama prestasi tinggi, peminat dan permainan barunya: Kingston FURY. Berdasarkan kejayaan luar biasa produk memori HyperX, mereka telah menjenamakan semula rangkaian permainan DRAM, flash dan SSD menjadi siri FURY, melaburkan sumber dan pengetahuan dari perniagaan utamanya untuk mencipta generasi produk prestasi seterusnya.

Siri ini meneruskan evolusi penyelesaian memori canggih, berprestasi tinggi, peminat dan permainan dari pengeluar memori bebas terbesar di dunia, disokong oleh tiga dekad kepakaran kejuruteraan, ujian, pembuatan dan perkhidmatan pelanggan Kingston. Kedudukan kepemimpinan syarikat dalam industri DRAM menunjukkan bahawa ia mempunyai semangat, komitmen dan sumber daya untuk menjadikannya sebagai penyelesaian memori berprestasi tinggi, peminat dan permainan terkemuka di pasaran.
“Kami sangat bangga untuk memulakan jenama Kingston FURY baru yang mewakili modul memori berprestasi tertinggi untuk peminat PC dan pemain,” kata Kingston. “Kekuatan utama Kingston dan kepimpinan global sebagai pengeluar penyelesaian DRAM dan flash berkualiti membawa sumber dan semangat untuk jenama dan menunjukkan dedikasi kami terhadap prestasi dan kebolehpercayaan.”
Kingston akan segera melancarkan penawaran lengkap FURY DDR4 dan DDR3, dan pada Q4 akan melancarkan modul memori DDR5 yang sangat dinanti-nantikan yang kini sedang menjalani ujian keserasian dan kelayakan dengan vendor motherboard.

Siri ini akan terdiri daripada kategori produk berikut:

Kingston FURY Renegade: Kelajuan berprestasi tinggi dan latensi rendah untuk prestasi menggilakan. Pemimpin prestasi teratas (dalam RGB dan non-RGB) dengan frekuensi DDR4 hingga 5333MHz.
Kingston FURY Beast: Peminat popular dan memori permainan Kingston adalah prestasi tinggi, kos efektif yang sempurna (dalam DDR3 dan DDR4 RGB dan non-RGB), dengan kelajuan hingga 3733MHz.
Kingston FURY Impact: Peningkatan prestasi SO-DIMM yang hebat untuk komputer riba, NUC dan PC kecil bentuk lain (dalam DDR3 dan DDR4) dengan kelajuan hingga 3200MHz.

Nama itu menggunakan kategori produk memori FURY yang sudah popular (ditubuhkan pada tahun 2014), mengembangkan tradisi Kingston untuk memberikan DRAM berprestasi tinggi dan sangat dipercayai di pasaran untuk peminat PC dan gamers. Dengan komitmen Kingston untuk permainan, syarikat akan segera membuat pengumuman global mengenai banyak pasukan esports yang bergabung dengan pasukan Kingston.
Untuk lebih informasi ikuti Kingston di laman web rasmi, Facebook dan juga YouTube.
Jangan lupa untuk ikuti kami di TikTok!
  @gamersantaimy
Tags: Kingston FuryKingston Technology


Koleksi UT Uniqlo Naruto kini tersedia di Malaysia – Jom serbu ramai-ramai!

Uniqlo banyak mengeluarkan koleksi UT yang menarik terutamanya koleksi yang berdasarkan anime popular seperti Attack on Titan, Spy x Family, One Piece, Detective Conan dan lain-lain. Kini, Uniqlo Malaysia akan membawa kolaborasi bersama Naruto bersempena ulang tahunnya yang ke-20.

Koleksi UT Naruto bakal dijual pada 3 Julai 2023 dan terdapat sebanyak 6 reka bentuk untuk dewasa. Anda boleh lihat gambar di bawah:

Kuning – Naruto

Diilhamkan oleh watak utama NARUTO Naruto Uzumaki, warna kuning digunakan sebagai warna latar belakang baju-T, dan dipadankan dengan ninjutsu paling klasik “Multi Shadow Clone Jutsu” dalam reka bentuk yang menarik.

Kredit: Uniqlo

Biru Laut- Mangekyo Sharingan (Sasuke)

Baju berwarna Buru Laut, yang mewakili puak Uchiha, dipadankan dengan corak merah. Teks MANGEKYO SHARINGAN dalam corak diherotkan sama seperti ditangkap oleh Sharingan Jutsu.

Kredit: Uniqlo

Hijau Tua – Kakashi

Kakashi menyerang dengan “Kamui”, dan disulam dengan loceng khas yang bermakna. Teks di bawah adalah pepatah terkenal Kakashi : Dalam dunia Ninja, mereka yang melanggar peraturan dan kod dicop sebagai sampah. Tetapi mereka yang tidak menghargai kawan mereka adalah sampah yang lebih teruk daripada itu.

Kredit: Uniqlo

Merah – Jiraiya

Jiraiya, watak popular dalam NARUTO, menunjukkan pose paling klasiknya bersama dengan Gama, menunjukkan keberaniannya sepenuhnya.

Putih – Minato

Bahagian belakang Hokage Keempat Minato Namikaze pada bahagian belakang baju-T, dihiasi dengan reka bentuk unik Kunai ninjutsu klasiknya “The Flying Raijin Jutsu”.

Kredit: Uniqlo

Hitam – Akatsuki

Villain klasik dalam NARUTO, organisasi “Akatsuki”. Semua ahli ditampilkan dalam gaya yang cool dan bersama-sama dengan reka bentuk asal nama dan watak mereka.

Kredit: Uniqlo
Kepada peminat Naruto sekalian, jangan lupa untuk singgah Uniqlo Malaysia berdekatan anda untuk dapatkan baju UT Naruto ini. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: narutoUniqlo MalaysiaUniqlo x Naruto


Penipu CS:GO Kantoi Masa Tourney!

Seorang “Pro” Counter Strike terkantoi masa tournament sedang berlangsung, lepas tu dengan hati keringnya cuba nak delete hack yang dia guna. Siyes la weh main kat local LAN party suka sama suka member-member gelak-gelak boleh la kot? Ni kat tournament..memang kena betul-betul hati waja to pull off something like this.

Player in question tersebut adalah dari team OpTic India iaitu Nikhil “Forsaken” Kumawat. Dia kantoi masa match dengan team Revolution dari Vietnam. Diorang ni tengah bertanding kat Extremeland Zowie Asia Tournament kat Shanghai. Ce korang tengok:

The exact moment when admins at #eXTREMESLAND2018 caught forsaken and he attempted to delete the hack pic.twitter.com/rZG7aYBdbD
— CSGO2ASIA (@CSGO2ASIA) October 19, 2018

Beruk ni (malas nak panggil Forsaken, dah penipu pakai cheat, nama beruk je sesuai) kantoi pakai aimbot nak lock on kat player lain. Lepas tu ada hati nak sorok file tu dalam PC yang dia pakai. Kamon la, nak sorok bodoh-bodoh je dia ingat organizer tu budak tadika ke..budak tadika pun tau cari file dalam PC zaman ni.

more pics of @OpTicIndia at #eXTREMESLAND2018 when forsaken was caught cheating pic.twitter.com/SD6EvDWUvc
— 辛味。 (@liuxinwei0102) October 19, 2018

Kalau dah kantoi, memang satu team la merana. Sebab nila setitik rosak susu sebelanga. Pihak penganjur pun apalagi, bertindak men-disqualified-kan OpTic India dari acara tu. Beruk tu confirm la kena drop dari team dia kan..

pic.twitter.com/i1qRRgUHmO
— OpTic India (@OpTicIndia) October 19, 2018

Sejurus selepas tu OpTic Gaming terus drop KESELURUHAN team dari India tajaan diorang akibat apa yang seekor beruk buat. Pihak penganjur tengah kaji samada nak impose lifetime ban seumur hidup dalam CS:GO untuk pesalah yang terlibat.
Apparently mamat ni bukan 1st time kantoi. Sebelum ni kantoi tahun lepas dalam tournament ESL, dan mendapat 2 tahun ban, lepas tu reduce 6 bulan. Lepas kantoi latest ni, kompom la dia lansung tak dapat main kompetitif CS:GO dah.
Kalau boleh buat camni lagi best:

Sebagai penutup, sama-sama kita renungkan pesanan daripada pengguna aimbot:

Jangan lupa untuk ikuti kami di TikTok!
  @gamersantaimy
Tags: csgoextremeland zowie asia tournamentoptic gamingoptic indiaTournament


TiMi Studio akan membuka cawangan baru di Amerika Utara untuk hasilkan game AAA IP baru

TiMi Studio Group merupakan pasukan pembangun dan operasi permainan video global disebalik game terkenal seperti Call of Duty: Mobile, Honor of Kings dan Pokemon UNITE yang bakal tiba tidak lama lagi. Pasukan ini berada di bawah naungan syarikat game terbesar, iaitu Tencent Games telah mula beroperasi sejak tahun 2008 di Shenzhen, Cina. Hari ini, TiMi Studio mengumumkan bahawa mereka akan membuka sebuah pejabat baru di Amerika Utara dan diberi nama sebagai TiMi Seattle.

TiMi Seattle kini diketuai oleh dua orang veteran industri permainan video, iaitu Scott Warner bersama Rosi Zagorcheva dan mereka ditugaskan untuk membuat game berdasarkan perkhidmatan AAA baru bagi pelbagai platform. Pasukan ini telah berjaya mencipta kejayaan yang besar dan mempunyai 25 pekerja serta masih mencari lebih ramai calon yang berminat untuk bekerjasama dengan mereka.
Studio di Seattle dijadualkan beroperasi pada tahun ini, di Bellevue Wash., iaitu hub utama teknologi untuk daerah Pasifik Barat Laut. Lokasi ini bakal dilengkapi dengan makmal ujian game terkini, bagi memastikan pasukan mereka mendapat manfaat dari maklum balas pemain secara konsisten untuk meningkatkan mutu perkhidmatan TiMi Seattle.

Pengarah Antarabangsa TiMi, iaitu Vincent Gao menyatakan mereka ingin melangkaui jangkaan pemain game AAA hari ini, dengan menggunakan sumber serta bakat yang ada. Melalui kolaborasi dan akses ke sumber-sumber global TiMi, mereka yakin studio di Seattle dapat menghasilkan game konsol AAA terbaru untuk pemain global dari pelbagai platform.
Scott Warner telah berkhidmat bersama dengan TiMi sebagai pereka dan pengarah studio sejak Mei 2020, dan beliau kini sangat aktif merekrut bakat baru. Warner merupakan pereka game terkenal di dunia kerana mempunyai beberapa tajuk game besar seperti Battlefield dan Halo, serta terlibat dalam membantu beberapa game hebat lain.

Scott Warner juga menyatakan TiMi Seattle diberikan peluang untuk melakukan kebebasan kreatif dalam menghasilkan game baru dari sokongan studio besar. Beliau juga telah diberikan tawaran sama ada ingin membuat sekuel game sedia ada atau menghasilkan IP game baru berskala lebih kecil.
Selain itu, pembantu TiMi Seattle, iaitu Rosi Zagorcheva pernah bekerja dibawah EA sebagai ketua pembangun serta operasi di studio DICE LA. Profil hebat Zagorcheva sebelum ini membolehkan pasukan studio mereka bakal mendapat manfaat, melalui kebebasan kreativiti untuk menghasilkan game terbaik buat pemain di seluruh dunia.

Dengan perkembangan pasukan di Seattle ini, Zagorcheva akan mengekalkan model hibrid setelah studio dibuka nanti. TiMi Seattle masih mencari pelbagai jawatan seperti seni, reka bentuk, kejuruteraan dan produksi untuk melengkapkan pasukan mereka di Seattle.
Jangan lupa untuk ikuti kami di TikTok!
  @gamersantaimy
Tags: tencentTiMi SeattleTimi Studio Group


Game ‘Marvel’s Spider-Man 2’ mungkin keluar September 2023 [Khabar angin]

Tarikh keluaran untuk game sekuel superhero Marvel’s Spider-Man 2 ciptaan Insomniac Games mungkin telah dibocorkan oleh salah seorang pelakon suara utamanya! Secara lebih khusus lagi, pelakon suara Venom kata bahawa game Spider-Man 2 akan dilancarkan pada bulan September 2023.

Pelakon suara itu ialah Tony Todd, yang menyuarakan Venom aka Eddie Brock untuk game Spider-Man 2. Dalam salah satu postingnya di Twitter, seorang netizen tidak sabar memuat naik gif Venom dan kata dia tidak sabar menunggu keluaran game tersebut. Tony Todd kemudian balas dan kata game itu dijangka akan dikeluarkan pada bulan September.

Selain itu, dia turut kata publisiti besar-besaran akan bermula pada bulan Ogos termasuk trailer tetapi itu semua tidak disahkan oleh PlayStation mahupun Insomniac games. Tidak lama selepas itu, Todd mengeluarkan tweet baharu yang kata:
Tiada lagi petunjuk tentang #Spiderman2. Itu semua mimpi. Salahkan jet lag. Mana tahu, saya mungkin bukan #Venom.

No more hints about #Spiderman2 it was all a fever dream Blame it on jet lag who knows I might not even b #Venom pic.twitter.com/dKf1EsLFwQ— Tony Todd (@TonyTodd54) March 21, 2023

Mungkin selepas dimarahi oleh pihak PlayStation atau majikannya, Tony Todd terpaksa mendiamkan diri tentang produksi Spider-Man 2 dan tidak boleh lagi berkongsi info tentang game. Namun, apa yang pasti adalah game itu masih akan keluar pada tahun ini.
Bagi mereka yang tidak tahu, Marvel’s Spider-Man adalah salah satu adaptasi game paling bagus daripada siri komik dengan pelancaran Marvel’s Spider-Man (1) pada 2018. Dipuji kerana naratif yang bagus, watak dan persekitaran yang autentik, dan sistem eksplorasi/pertempuran yang menepati semangat Spider-Man, game ini dipuji sebagai sebagai standard baharu dalam adaptasi game daripada komik.

Seterusnya, mereka mengeluarkan sekuel Spider-Man: Miles Morales pada 2020 yang turut menerima pujian tinggi sebagai spinoff/sekuel yang bagus. Selepas kejayaan kedua-dua game, patutlah ramai gamer tidak sabar untuk keluaran Marvel’s Spider- Man 2.
Berita lanjut dijangka akan datang dalam beberapa bulan akan datang. Walaupun tarikh tepat, gameplay dan naratif masih belum didedahkan dengan terperinci, nampaknya kita tidak perlu menunggu lama lagi.

Marvel’s Spider-Man 2 akan dikeluarkan pada tahun 2023 secara eksklusif di PS5. Baca segala liputan kami tentang game itu di SINI.
Jangan lupa untuk ikuti kami di TikTok!
  @gamersantaimy
Tags: ps5Spider-Man 2